הוועדה לקידום מעמד האישה ולשוויון מגדרי, כנסת 25, פרוטוקול מספר 2, 2023-01-10 00:00

פנינה תמנו: בוקר טוב

פנינה תמנו:  איזה מרגש להיות הזה, אתם לא מבינים ומבינות

פנינה תמנו:  אני בדיוק מחלימה משפעת, ואמרתי, אין סיכוי, את לא מוותרת על הדבר הזה

פנינה תמנו:  לקחתי את כל תרופות הסבתא האפשריות, אצלנו זה חריף מאוד, ואיכשהו זה עבד ואני כאן

פנינה תמנו:      אז בוקר טוב לכולכם, למנהלת הוועדה דלית, לצוות, לעוה"ד איילת רזין, למנכ"לית הרשות לקידום מעמד האישה, כמובן לחברי וחברות הכנסת – תודה שאתם כאן בנוכחות יפה, ארגונים, עמותות, נשים שפועלות

פנינה תמנו:  כבוד גדול לי לפתוח את פעילות הוועדה בכנסת הנוכחית, בתקווה ובתפילה גדולה שזה יהיה בסימן של התקדמות, בסימן של העצמה, בסימן של פחות מאבקים ויותר הצלחות, כפי שאנחנו בדרך כלל נוכחנו לדעת שקורה בוועדה הזאת

פנינה תמנו:  אנחנו בתקופה מורכבת, תקופה לא פשוטה, המצריכה מכל אחד ואחת מאיתנו להיות עם יד על הדופק, להיות נחושים, חדים וברורים

פנינה תמנו:      
             אני יכולה לומר לכם, שאומנם אני יושבת-ראש ועדה מטעם האופוזיציה, אבל אני אשתף פעולה עם כל שר ושרה שירצו לקדם זכויות נשים ומגדר

פנינה תמנו:  ואנחנו נילחם, ואני אלחם בכל שר או שרה בממשלה שינסו לפגוע בזכויות נשים או בזכויות מיעוטים או להט"ב

פנינה תמנו:  להזכיר – הוועדה הזאת דנה גם בשוויון מגדרי

פנינה תמנו:  וזה לא יהיה לבד, זה יהיה איתכם

פנינה תמנו:  
בשבוע האחרון קיבלתי הרבה הודעות, ורבות כתבו לי: אנחנו איתך, מצדדייך, מלפנייך, מאחוריך, אבל האמירה הייתה: אנחנו איתך

פנינה תמנו:  חשבתי על זה

פנינה תמנו:  בדרך כלל, כשגברים שולחיםלחבר הודעה על איזה מינוי, הם אומרים: אנחנו אחריך

פנינה תמנו:  שימו לב, נשים שפרצו דרך לאורך ההיסטוריה בשרשרת האנושית ונאבקו את מאבקן של נשים, אם אנחנו נצטרך לדמיין אותן, הן תמיד אחת לצד השנייה מחזיקות ידיים

פנינה תמנו:  אחריך, זה כביכול, אנחנו לא יודעים לאן ללכת, אנחנו אחריך

פנינה תמנו:  נשים יודעות בדיוק לאן הן רוצות להגיע

פנינה תמנו:  נשים יודעות בדיוק מה מגיע להן ואיזה זכויות צריכות להיות להן

פנינה תמנו:      וכשניתחתי את המילים שחזרו על עצמן: אנחנו איתך, אין לי ספק שנעמוד כולנו, חברות כנסת מכל סיעות הבית, ונמצאת כאן חברת הכנסת קארין אלהרר, מוותיקות הבית

פנינה תמנו:  אני זוכרת תקופות של הכנסת ה-19 והכנסת ה-20, שנשים מכל סיעות הבית הצליחו לקדם ביתר שאת חוקים משמעותיים, וזו הייתה תקופה של קפיצת מדרגה

פנינה תמנו:  ולכן, גם במובן הזה, מעבר לקריאה שלי לממשלה שמתווספת למכתב שהוצאתי למנות מנכ"ליות ומשנות למנכ"ל, לא כי הם עושים טובה

פנינה תמנו:  איילת יכולה לספר איזה - - - רחב מאוד של נשים מקצועניות שיכולות היום לאייש את התפקידים

פנינה תמנו:  ולצערי, כרגע ראיתי רק מינוי אחד של אישה

פנינה תמנו:  זה מביש

פנינה תמנו:  לדעתי, בממשלה היוצאת היו למעלה מ-10 נשים מנכ"ליות, אם לא מנכ"ליות במחצית מהמשרדים

פנינה תמנו:  וזה לא מאוחר, ובראש ובראשונה, אני קוראת לראש הממשלה לבוא ולבקש כמי שמנהל אותם, כמי שהשרים כפופים לו והשרות כפופות לו - - -         בוקר טוב ליושבת-ראש היוצאת, חברת הכנסת עאידה תומא סלימאן

עאידה תומא סלימאן: מעכשיו את יושבת-ראש הוועדה

פנינה תמנו: אני אמשיך להגיד את זה

פנינה תמנו:  אם אנחנו לא נפרגן אחת לשנייה, זו תהיה בעיה

פנינה תמנו:  נכון?     ואני קוראת לראש הממשלה

פנינה תמנו:  ראש הממשלה לא צריך לחכות שהייעוץ המשפטי או הוועדה שלנו תקרא לו לדאוג לייצוג של נשים

פנינה תמנו:  לצד זה, אני חייבת לומר משהו אחר

פנינה תמנו:  אני לא הייתי שותפה למתקפה שהייתה על עו"ד אוסנת מארק

פנינה תמנו:  הרבה מאוד עורכות-דין מונו

פנינה תמנו:  אפשר לאהוב, אפשר לא לאהוב

פנינה תמנו:  אני לא חושבת שזה מתפקידנו, בטח כנשים, לתקוף אותן

פנינה תמנו:      עכשיו ברמת טיפה יותר אישית

פנינה תמנו:  לאורך השנים עסקתי יותר במאבק בהפליה וגזענות,
וכמי שמשתייכת לכמה מעגלי זהות שמופלים – אישה, שחורה, יהודייה – אני יכולה לומר לכם שמה שתפס אותי הכי חזק זה המאבקים סביב צבע העור שלי, וזה לא נתן לי מקום לראות את המאבקים שעשיתי עוד לפני שידעתי כל מה שקשור לנשים

פנינה תמנו:  אני גדלתי תחת צילן של נשים מאוד חזקות, ואני מקדישה להן את הישיבה הזאת, נותנת להן את הכבוד

פנינה תמנו:  נשים שיחפות עשו מסע מאוד קשה, כשרבות מהן היו בהריון

פנינה תמנו:  אימי ואחותי הבכורה, שתיהן היו בהריון כשהן עשו את המסע לארץ

פנינה תמנו:  קברו באתיופיה ילדים

פנינה תמנו:  ארבעה אחים שלי נקברו שם

פנינה תמנו:  עשו את הדרך, בתוך מחנה הפליטים היו צריכות להסתיר אותנו מתחת לשמלות, שחס וחלילה לא יבואו לחפש ילדה ולנצל אותה מינית

פנינה תמנו:      נשים שהגיעו לארץ ולא ראו אותן, נשים שעבדו בעבודת כפיים, בניקיון וכעובדות קבלן

פנינה תמנו:  נשים שכל הזמן עקפו אותן בתור ועקפו אותן בחיים, ולא התייאשו

פנינה תמנו:  נשים שהן עולות חדשות, שלא ידעו את  השפה ולא בהכרח יכלו לקבל את כל הסיוע שנדרש להן או למצות את הזכויות שלהן

פנינה תמנו:  נשים שנאלצו להיאבק על דברים שלא תמיד קשורים לנשים, כדי להגן על הילדים שלהן כי הם סבלו מאלימות משטרתית

פנינה תמנו:  לצערי, אין כאן היום ייצוג של 'אימהות על המשמר', אבל הן תבואנה בהמשך

פנינה תמנו:      נשים שעל אף ולמרות הכול, החזיקו את הבתים ודאגו שהבתים לא יקרסו, שהצליחו לגדל עורכי דין ועורכות דין, רואי חשבון, אנשים שהגיעו והצליחו לפרוץ את כל הדרך קדימה

פנינה תמנו:  נשים שהגיעו ממערכת חברתית פטריארכלית, נשים, שלצערי, מייצגות חתך אוכלוסייה של נשים שסובלות מאלימות, נשים שהצליחו לנצח את כל האתגרים

פנינה תמנו:  ואני מאוד מקווה שבכנסת הנוכחית, לצד המאבקים שלנו לקידום מעמד האישה בחלונות הגבוהים וייצוג בקבלת ההחלטות, בכל שולחנות קבלת ההחלטות, אנחנו לא נשכח את מי שזקוקות שניתן להן יד ושיצעדו איתנו, כמו שאמרתי, ביחד, באותה שורה, מתוך זה שאנחנו אחראיות על זה שלא ינצלו אותן, לא בעבודה ושלא ינצלו אותן בשום מקום

פנינה תמנו:      כמובן, המשך המאבק החשוב ביותר – המאבק על החיים, המאבק נגד אלימות פיזית, נפשית וכלכלית

פנינה תמנו:  יש בזה התקדמות ואנחנו רואים אותה

פנינה תמנו:  אין לי ספק שאת כל הדברים האלה אנחנו נצליח לעשות מתוך מקום של גיוון וסולידריות, כי אסור שהמאבק הפמיניסטי יישאר מאבק של נשים שיכולות להרשות לעצמן

פנינה תמנו:  אז תודה לכל אחת ואחת שקמה כל בוקר ועושה את המאבק בשביל כולנו

פנינה תמנו:  וביחד נדאג גם לגוון וגם לשנס מותניים

פנינה תמנו:  כמו שאמרתי, אנחנו בתקופה מורכבת ושלא ינסו אותנו, שהממשלה הזאת לא תנסה אותנו, ואנחנו נצטרך לעבוד הרבה יותר בצמוד

פנינה תמנו:      כנהוג בבית זה, אני מעבירה את זכות הדיבור לחברי הכנסת בהתאם לסדר הגעתם

פנינה תמנו:  חה"כ קארין אלהרר, בבקשה

קארין אלהרר: תודה רבה, גברתי היושבת-ראש

קארין אלהרר:  קודם כל, זו ההזדמנות לברך אותך על תפקידך, ואני מאחלת לך
הצלחה גדולה וקדנציה קצרה, במובן זה שנחזור מהר לממשלה

קארין אלהרר:      אמרת בדברי הפתיחה שלך שאת זוכרת עוד ימים שבהם קואליציה ואופוזיציה שיתפו פעולה

קארין אלהרר:  אני כבר מודיעה לך, גברתי, יהיה קושי הפעם משתי סיבות

קארין אלהרר:  הראשונה, אין כמעט נשים בקואליציה וגם הנשים שקיימות, לא כולן מחויבות לעיקרון

קארין אלהרר:  אני בעד קידום שיתופי פעולה

קארין אלהרר:  למרבה הצער, אני רואה את יוזמות החקיקה שמתעתדות להגיע מכיוונה של הממשלה, ואני מבינה שאחד הדברים שיקרו כתוצאה מהחקיקה הזו, היא למרבה הצער גם פגיעה בזכויות נשים

קארין אלהרר:      כשמדברים על פסקת התגברות, כשמדברים על סילוק יועמ"שים מקצועיים, כשמדברים על ביטול עילת הסבירות, כל הדברים האלה בהכרח יובילו לפגיעה בנשים כי צריך לזכור שבסוף היה זה בית המשפט
שהוביל לקידום זכויות נשים

קארין אלהרר:  ואסור לנו להתעלם מזה

קארין אלהרר:  זה לא מאבק של אליטה משפטית, זה מאבק של אזרחיות ואזרחים

קארין אלהרר:  ואני אומרת לך, גברתי – תהיה כאן חומה בצורה בנושא הזה, גם מהוועדה הזאת וגם מוועדות אחרות, וגם מהחברות כאן ומהחברים בארגוני החברה האזרחית

קארין אלהרר:  יש לנו חובה לא בשביל עצמנו, אלא בשביל הבנות שלנו, בשביל דור העתיד

קארין אלהרר:  אסור לנו לעזוב, אסור לנו להיות רפים במאבק הזה

קארין אלהרר:  זה מאבק על דמותה של המדינה וזה מאבק על הזכויות של כולנו

פנינה תמנו: תודה רבה, חה"כ אלהרר

פנינה תמנו:  חה"כ יואב סגלוביץ', בבקשה

פנינה תמנו:  ואז ניתן למי מהארגונים, שניים-שניים

יואב סגלוביץ': קודם כל, בוקר טוב לכולם ותודה לכל מי שהגיע

יואב סגלוביץ':  ופנינה, שיהיה לך הרבה מאוד הצלחה

פנינה תמנו: תודה

יואב סגלוביץ': הגיעו לוועדה ויהיו פה כל מיני נושאים, כי זה לא רק מעמד האישה אלא גם סיפור של מגדר ודברים נוספים

יואב סגלוביץ':  ולדעתי, צריכים להיות מאוד ברורים בהקשר הזה; אנחנו נמצאים במאבק

יואב סגלוביץ':  נקודה

יואב סגלוביץ':  על כל הרוחב, על כל האורך, ואין פה סיפורים

יואב סגלוביץ':  לא סתם לא נמצא פה אף נציג של הקואליציה

יואב סגלוביץ':  אפשר לדבר במילים גבוהות על הרבה מאוד דברים, אבל המצב הוא נמוך, הוא לא גבוה

יואב סגלוביץ':  והמאבק הזה הוא על זכויות במרחב הציבורי, הוא על דברים שנאמרו כבר

יואב סגלוביץ':  זה לא דברים תיאורטיים

יואב סגלוביץ':  יש כוונת מכוון

יואב סגלוביץ':      יש כוונת מכוון בחוק האיזוק האלקטרוני, שתהיה לו התנגדות עזה

יואב סגלוביץ':  בינתיים עוד לא הוחל דין רציפות

יואב סגלוביץ':  ומאבק על חוק אלימות כלכלית של מירב כהן, שיושבת פה לצדי והיא עבדה עליו

יואב סגלוביץ':  יהיה מאבק בכל החזיתות, ואי אפשר להפריד את המאבקים האלה

יואב סגלוביץ':      אני מגיע מוועדת החוקה, ואומנם לא על זה מדברים, שם מדברים על נורבגים, שבדים ואינדיאנים

קארין אלהרר: קודם כל ג'ובים

קארין אלהרר:  אחרי זה היתר

יואב סגלוביץ': אבל הסיפור הגדול הוא לפתחנו, והדברים הם ברורים

יואב סגלוביץ':  אסור לטשטוש את המציאות ולספר לעצמנו סיפור שהוא לא נכון

יואב סגלוביץ':  אחרי שאמרתי את הפתיח הזה, שאנחנו נמצאים במאבק, אז במאבק כמו במאבק, ביום ראשון הפגנה – תגיעו

יואב סגלוביץ':  ארגונים, תתארגנו ותגיעו, כי זה על הסיפור הזה, זה לא על סיפור אחר

יואב סגלוביץ':      דבר נוסף אני רוצה להגיד לגבי הוועדה עצמה

יואב סגלוביץ':  אני מסתכל פה מסביב, ואחרי תקופה שבדקו אם אני מתאים להיות בוועדה הזאת, אני גם חבר דרך קבע בוועדה לאורך כמה זמן

פנינה תמנו: אני שמחה ומברכת

יואב סגלוביץ': אבל אני אומר את זה כאן ברצינות לגמרי

יואב סגלוביץ':  אם אני לוקח על עצמי משהו שאני, לפחות באופן אישי, לא הצלחתי בו, וזה שיהיו יותר גברים בוועדה הזאת

יואב סגלוביץ':  ואת זה אני מבטיח למי שנמצא פה מהארגונים, גם לחברות שלי פה בוועדה

יואב סגלוביץ':  לוועדה, כפי שאתם יודעים, לאו דווקא חברים צריכים להגיע, אלא יש משמעות לעניין שזה לא משהו של 50% מהאוכלוסייה, זה משהו של 100% מהאוכלוסייה

יואב סגלוביץ':  ובעניין הזה אני חושב שכולנו נצטרך לעשות מאמץ

יואב סגלוביץ':      הוועדה הזאת עוסקת בנושא של מגדר, היא לא צריכה להיות ועדה מגדרית, היא לא ועדה של נשים

יואב סגלוביץ':  היא ועדה חברתית כמו כל ועדות הכנסת, ובקטע הספציפי הזה אני מבטיח שאעשה את כל המאמצים להביא את חבריי הטובים שנמצאים פה בכנסת הזאת, להיות שותפים לעניין, כי לכולנו יש בנות זוג, בנות, ילדות, אימהות     

פנינה תמנו: אני תמיד אומרת, אנחנו האימהות איך שהוא קלקלנו כי אנחנו מגדלות אתכם לא - - -     

יואב סגלוביץ': אז בהקשר הזה, אני לוקח על עצמי לצבוע את זה בצבע הרבה יותר רחב

יואב סגלוביץ':  ושוב, אני מודה לכל הארגונים המצוינים שפועלים כל הזמן

יואב סגלוביץ':  ואני אעשה כל מה שאני יכול ואיפה שאני יכול לסייע בעניין

יואב סגלוביץ':  תודה רבה

פנינה תמנו: תודה, חה"כ סגלוביץ'

פנינה תמנו:  עוה"ד איילת רזין בית אור, מנכ"לית הרשות לקידום מעמד האישה, בבקשה

פנינה תמנו:  ואני רוצה לברך את סגניתך, אושרה פרידמן, שנמצאת איתנו כאן

בית אור: תודה רבה לשותפים ולשותפות גם בכנסת וגם בארגונים

בית אור:  יש פה נציגות מרשימה מאוד, והיא
שמה את הנושא על סדר היום

בית אור:      חה"כ פנינה תמנו-שטה, יו"ר הוועדה לקידום מעמד האישה, אני מברכת אותך על כניסתך לתפקיד החשוב הזה

בית אור:  אני יודעת שנושא הוועדה הוא בנפשך, הוא חשוב לך אישית ופעלת בשותפות תמיד, גם בתפקיד הקודם שלי, לקדם את הנושא, ובפרט את הנושא של מאבק באלימות

בית אור:  אני שמחה על השותפות שצפויה לנו, ואני לרשותך, אני וכל הצוות שלי שרובו נמצא פה היום

בית אור:      הרשות לקידום מעמד האישה הוקמה מכוח חוק הרשות לקידום מעמד האישה בממשלה ה-27, ממשלת נתניהו הראשונה, בשנת 1998

בית אור:  לפי חוק הרשות, תפקידיה הם: קידום נשים ושוויון מגדרי, קידום פעילות למניעת אלימות מגדרית, קידום החינוך, החקיקה והאכיפה בתחומים האלה, תיאום בין הגופים המטפלים בקידום מעמד האישה בהיבטים שונים, ולהעמיד לרשות הממשלה את הכלים והמידע הנדרשים להשגת המטרות שפורטו

בית אור:      מכוח הסמכות שלנו, אני רואה את תפקידנו ברשות להיות קול ופה עבור נשים בכל המגזרים, בכל העמדות החברתיות, בהתאם לצורכיהן השונים והמגוונים

בית אור:  תפקידנו לפעול מתוך הממשלה, לזהות חסמים, להאיר נקודות נסתרות וחשוכות, לוודא שהממשלה על חלקיה השונים ערה לאתגרים הללו ומתייחסת אליהם

בית אור:  בתוך כך אנחנו שמות דגש מרכזי על הקשר עם הנשים בשטח, עם ארגוני החברה האזרחית וכלל השותפים והשותפות שמציפים את הסוגיות השונות הדורשות מענה

בית אור:      כמו כן, אנחנו רואות חשיבות רבה באיסוף נתונים על ידי הממשלה, נתונים שבעזרתם ניתן לשקף מציאות, לשקף גם את העשייה הממשלתית, ובהמשך לכך לתת שם למגמות ולתופעות, לדייק ולשפר את המענים הניתנים לתושבות ותושבי המדינה בכל תחומי החיים

בית אור:      למרות שישנן מחלוקות בהרבה נושאים, בקרב הציבור וגם בתוך הבית הזה, מעמד האישה שכולל בתוכו מאבק באלימות נגד נשים, חתירה לשוויון הזדמנויות, להעסקה איכותית ומתגמלת, לביטחון אישי ועוד היבטים שאפרט בהמשך – כל אלו נושאים רלוונטיים, חלקם אקוטיים, לכל הנשים בישראל, בכל המגזרים ובכל הקשת הפוליטית

בית אור:  ולכן הם מצע לתיקון עולם ולעשייה משמעותית עבור כל חברי וחברות הכנסת, ללא הבדלי מפלגות ומחנות

בית אור:      בתקופה הלא-ארוכה שאני מכהנת כראש הרשות, וגם בתפקידי הקודם באיגוד מרכזי הסיוע לנפגעות ונפגעי תקיפה מינית, ראיתי שוב ושוב את המחויבות של נבחרי ציבור לנושאים האלה

בית אור:  אני מקווה ומצפה שגם בכנסת הזו נזכה לשיתוף פעולה ומחויבות של חברות וחברי הכנסת, לקידום והגנה על אוכלוסיות הנשים, הנערות והילדות בישראל, מתוך ההבנה הברורה ששוויון הוא תנאי לחברה בריאה ומשגשגת, וששוויון הוא אחד המרכיבים של חוסן לאומי

בית אור:  ולכן, פגיעה בשוויון היא פגיעה בחוסן לאומי

בית אור:      בהתאם למדד המגדר שפורסם בשבוע שעבר על ידי מכון ון ליר, אי השוויון המגדרי בישראל מצטמצם בשיעור ממוצע של 1% לשנה מאז 2004

בית אור:  קצב איטי מדי, כואב, שמלמד על העבודה הרבה שעוד לפנינו

בית אור:  אני מאחלת לכולנו שנמצא את הדרך לעבודה משותפת לשינוי פני המציאות

פנינה תמנו: תודה רבה, איילת

פנינה תמנו:  אנחנו נאפשר גם לעו"ד ענת טהון אשכנזי מהמכון לדמוקרטיה, בבקשה

ענת טהון אשכנזי:  בוקר טוב, שמי עו"ד ענת טהון אשכנזי, אני מנהלת המרכז לערכים ולמוסדות דמוקרטיים במכון הישראלי לדמוקרטיה

ענת טהון אשכנזי:  ולפני כן הייתי מנכ"לית עמותת 'איתך משפטניות למען צדק חברתי'

ענת טהון אשכנזי:      קודם כל, אני מברכת אותך על הכהונה שלך

ענת טהון אשכנזי:  אני חושבת שהציפייה שלנו ממך היא מרובה, ואני בטוחה שאת תעמדי בה

ענת טהון אשכנזי:  יש הרבה מאוד משימות שעומדות לפנינו, ואני ואנחנו כולנו גם איתך וגם מאחוריך, ומכל כיוון

ענת טהון אשכנזי:  אני רוצה לנצל את ההזדמנות הזאת להודות לך, חה"כ עאידה תומא סלימאן על כהונה - - -     

פנינה תמנו: מגיע לה

פנינה תמנו:  היא עבדה קשה

פנינה תמנו:  זה לא כמו בממשלה, שיש טקס חילופים

פנינה תמנו:  אז אני עושה לך את זה ככה

עאידה תומא סלימאן: טוב, אני לא ידעתי מה קורה בממשלה

ענת טהון אשכנזי: אני חושבת שהמקום של הוועדה לארגוני החברה האזרחית היה כאות ומופת לוועדות בכנסת, ואני בטוחה שכך גם ימשיך בכהונתך, חה"כ פנינה תמנו-שטה

ענת טהון אשכנזי:  עד פה הברכות והחגיגיות

ענת טהון אשכנזי:      אני רוצה לפתוח בדאגה עמוקה שיש לי ביחס לרפורמות המשפטיות שהונחו על פתחם של ועדות הכנסת על ידי הממשלה

ענת טהון אשכנזי:  אני מאמינה שכלל אזרחי ואזרחיות מדינת ישראל ייזוקו מהרפורמות המשפטיות השונות, קרי: פסקת ההתגברות, ביטול עילת הסבירות, הפוליטיזציה המוחלטת שהולכת להיות בשירות הציבורי, ושינוי דרך הוועדה לבחירת שופטים

ענת טהון אשכנזי:  אבל ברור וידוע שהראשונות להיפגע הן נשים, נשים ממגוון קבוצות האוכלוסייה

ענת טהון אשכנזי:  רק מתוך ההסכמים הקואליציוניים ברור שהחקיקה שעומדת לפתחנו, כלומר, שינוי חוק האפליה וההפרדה המגדרית, שינוי הסמכויות של בית הדין הרבני, ובעתיד יכול להגיע גם שינוי במנגנוני הפלה, אלה רק דוגמאות ראשונות לכך שאם תהיה פסקת התגברות, אז בית המשפט העליון לא יוכל, כפי שעשה עד כה וכפי שציינה חה"כ אלהרר, להגן על זכויות הנשים ולחזק את החקיקה המגדרית

ענת טהון אשכנזי:  ואלה רק הדברים שעומדים לפתחנו

ענת טהון אשכנזי:      לצד זאת, ביטול עילת הסבירות, וגם זכות העמידה בפני הגישה לערכאות של כל ארגוני החברה האזרחית עלולה להיות מצומצמת, זכות הגישה שלהם לייצג את האוכלוסיות השונות שלאו דווקא יש בידן את הכוח ואת היכולת לפנות לבג"ץ, עלולה להוות פגיעה אנושה בזכויותיהן של נשים

ענת טהון אשכנזי:  וכמובן, שינוי המינוי בשירות הציבורי, ביטול נבחרת הדירקטורים, הפיכה של קשת רחבה של תפקידים בשירות הציבורי לתפקידים פוליטיים ולא תפקידים מקצועיים, עלולים לכרסם באופן משמעותי בהישגים של כולנו ביחס לייצוג ויעדים שכולנו נלחמות בשיניים כדי לממש אותם, ויש עוד כברת דרך

ענת טהון אשכנזי:  אבל אם תהיה פוליטיזציה של התפקידים הבכירים בשירות הציבורי עלולה להיות פגיעה גם בחקיקה ובפסיקות השונות שעד היום הביאו אותנו לרף ייצוג מינימלי

ענת טהון אשכנזי:  וכמובן, הפגיעה תהיה בנשים ממגוון הקבוצות, בדגש על נשים מקבוצות מופלות

ענת טהון אשכנזי:      באשר לרפורמות המשפטיות יש כמובן פגיעה, אבל יש דברים נוספים ואני אגע רק בשתי נקודות נוספות שבהן עלולה להיות פגיעה

ענת טהון אשכנזי:  דה-לגיטימציה של החברה האזרחית שאנחנו רואים בה כרסום, ועלולה להיות פגיעה במכרזים בחברה אזרחית - - -     

פנינה תמנו: וצריך לומר ביושר שבכל מה שקשור לקידום זכויות נשים במדינת ישראל, ובכלל בעולם, לרוב, התנועות החברתיות והחברה האזרחית הן שחוללו את השינוי, גם אם היו כאן החלטות משמעותיות לאורך ההיסטוריה של הכנסת

ענת טהון אשכנזי: וזה כמובן יפגע בעבודה של ארגוני הנשים

ענת טהון אשכנזי:      והדבר האחרון שעולה כבר מתוך ההסכמים הקואליציוניים, הוא פגיעה בתקציבי תוכנית החומש שעלולה להוות פגיעה משמעותית בתקציבים שאמורים לקדם נשים ערביות

ענת טהון אשכנזי:  ואני חושבת שגם זה צריך לעמוד לפתח העבודה של הוועדה הזו

ענת טהון אשכנזי:      אני רוצה לסיים ולומר, שמתוך הסקרים של המכון הישראלי לדמוקרטיה עורך ניכרת התנגדות משמעותית של הציבור, ובעיקר של ציבור הנשים, לכל היוזמות השונות

ענת טהון אשכנזי:  אפשר לראות באופן מובהק שלא רק שהציבור מתנגד, אלא שנשים מתנגדות באופן מיוחד; מתנגדות לביטול עילת הסבירות ומתנגדות לרפורמות השונות, ואף מוטרדות בפסקת ההתגברות באופן ניכר ביחס לגברים

ענת טהון אשכנזי:  ולכן חשוב לדעת שהציבור איתנו בהתנגדות לרפורמות המשפטיות, ואני חושבת שזה צריך להיות רוח גבית להתנגדות לרפורמות האלו, ולהבנה שיש בהן איום ממשי על הזכויות של נשים במדינת ישראל

ענת טהון אשכנזי:  תודה רבה

פנינה תמנו: תודה רבה, ענת

פנינה תמנו:  חה"כ מירב כהן, בבקשה

מירב כהן: תודה

מירב כהן:  קודם כל, ברכות

מירב כהן:  פנינה, אני בטוחה שתעשי את התפקיד על הצד הטוב ביותר ותביאי את כל הנשמה לאירוע הזה

פנינה תמנו: תודה

מירב כהן: אנחנו מותקפות מהרבה כיוונים, אבל כשאני מסתכלת על הממשלה וגם על הכנסת, ועל תת ייצוג של נשים, אני חושבת שזה משהו שצריך להטריד אותנו, בעיקר ברשות המבצעת, שם זה בוטה במיוחד

מירב כהן:       אחרי השנים שהיו לי בתוך הממשלה, אני יכולה להגיד שלנוכחות של נשים יש משמעות גדולה מאוד סביב שולחן מקבלי ההחלטות

מירב כהן:  לא חשבתי ככה לפני, לא הבנתי עד כמה זה קריטי עד שהייתי שם

מירב כהן:  אבל כשנמצאים שמבינים איך מתקבלות המון החלטות, ואם אין כסף לנושא המגדרי אז הוא פשוט נופל בין הכיסאות

מירב כהן:  זה מאוד פשוט

מירב כהן:  וזה באמת משפיע על כל תחומי החיים

מירב כהן:      ראינו את זה מאוד חזק בקורונה כשלא היו מספיק נשים בקבינט, ולפעמים התקבלו החלטות לא הגיוניות, כמו לסגור גנים ולהשאיר מקומות עבודה פתוחים

מירב כהן:  ונפגענו מזה קשות, עד עכשיו לא התאוששנו

מירב כהן:  וזה בא לידי ביטוי במערכת הבריאות בשאלות כמו איזו תרופה מכניסים לסל התרופות הציבורי ואיזה לא

מירב כהן:  וזה בא לידי ביטוי בתחבורה ציבורית ואיך מתכננים אותה, כי רוב המשתמשים הן משתמשות למעשה, וזה לא מותאם לצרכים

מירב כהן:  אז כשיש נוכחות נשית סביב השולחן, ההחלטות מתקבלות אחרת

מירב כהן:  אז צריכה להיות נוכחות נשית וגם נשים עם משקפיים מגדריות

מירב כהן:  זאת אומרת, זה לא עוזר לנו כשיש נשים שתפיסת העולם שלהם היא בדיוק הפוכה, שכל המטרה שלהן זה להרתיע אנשים מלהגיש תלונה על הטרדות מיניות

מירב כהן:  זה לא מקדם אותנו

מירב כהן:      אני בעצם אומרת שהנשים המועטות שנמצאות כרגע סביב השולחן, יש עליהן אחריות גדולה מאוד לייצג אותנו – ואנחנו מיוצגות שם בחסר – והנוכחות היא דרסטית

מירב כהן:  יש פה את הצוות מהרשות לקידום מעמד האישה, וכשאני ישבתי בוועדת שרים לענייני חקיקה הכנסנו יועצת לענייני מגדר לוועדת שרים לחקיקה, שנותנת את דעתה ואת ההשקפה המקצועית שלה על חוקים שאולי באוטומט אף אחד לא חשב שהם בהכרח קשורים לנשים

מירב כהן:  אבל הם כן קשורים לנשים, כי כשמשנים את התנאים ברישיון לנשיאת נשק, זה גם קשור לנשים

מירב כהן:  ואם אין שם אשת מקצוע שזו הפרספקטיבה שלה, אז זה פשוט מפוספס

מירב כהן:  זה לא מפוספס כי למישהו יש תמיד כוונה רעה

מירב כהן:  פשוט לא חושבים על זה

מירב כהן:  כי מה לעשות, גבר – ואני מעריכה אותך על זה שאתה כאן, אבל אין מה לעשות, גבר לא מכיר את החוויות שאנחנו חוות

מירב כהן:  גם אם יש לו כוונה טובה, הוא לא יכול לדעת מה זה ללכת לראיון עבודה בחודש תשיעי או להסתובב בלילה בחוץ

קריאה: חוץ מיואב

קריאה:  יואב יודע

מירב כהן: כן, יואב יודע

מירב כהן:  הוא מיוחד במינו

פנינה תמנו: עכשיו הוא לא ייעדר אף פעם מהוועדה

מירב כהן: ולכן אין תחליף לנוכחות נשית סביב השולחן, ואחרי שהייתי שם אני יודעת לומר עד כמה זה קריטי

מירב כהן:  ולכן אני גם פונה לשרות, ומדגישה את כובד האחריות שיש עליהן כי הן מעטות והן צריכות על אחת כמה וכמה לשים את הנושא הזה בפוקוס שלהן

מירב כהן:      ומצידנו נאמר שבאמת בכל מקום שבו זה יקדם נשים גם אנחנו כאופוזיציה נהיה ענייניות

מירב כהן:  תביאו את חוק האיזוק – אנחנו נהיה בעד

מירב כהן:  תביאו את האמנה הבין-לאומית למיגור האלימות – אנחנו נהיה בעד

מירב כהן:  תביאו את חוק אלימות כלכלית – אנחנו נהיה בעד

מירב כהן:  אנחנו נהיה אופוזיציה עם כאבי בטן, כי כואבת לנו הבטן כשיש נשים שנאנסות, נרצחות או מופלות לרעה

מירב כהן:  אז זה מסר שהוא חשוב מאוד בעיניי

מירב כהן:      ואמירה אחת אחרונה לכל החברות בארגונים שנמצאות כאן

מירב כהן:  אסור לעשות הפרד ומשול

מירב כהן:  בסוף הדברים קשורים מאוד אחד לשני

מירב כהן:  המאבק של קהילת הלהט"ב קשור מאוד למאבק של הנשים, הוא קשור מאוד למאבק של המיעוטים, הוא קשור מאוד לזכויות אדם במדינת ישראל

מירב כהן:  ואנחנו נמצאים בימים שאני מודה, אני בהלם מהם

מירב כהן:  אלה באמת ימים לא פשוטים, ואני מקווה מאוד שנצליח לבלום לפחות חלק מהתוכניות

מירב כהן:  אבל אלה ימים שבעצם יכולים להחריב את העצמאות של בית המשפט שלנו, ולפגוע מאוד בזכויות אדם במדינת ישראל

מירב כהן:  ותזכרו שבזכות בית משפט נמנעו דברים כמו הפרדה מגדרית במרחב הציבורי, ובית המשפט הוא זה שפסק שצריך שכר שוויוני לגבר ואישה שעושים בדיוק את אותו העבודה

פנינה תמנו: בג"ץ אליס מילר ועוד הרבה

מירב כהן: ובג"ץ קבע שנשים יכולות להגיע לכל תפקיד בצבא

מירב כהן:  ואנחנו חייבות להגן עליו, אנחנו חייבות להגן עליו ולהסתכל על הדברים בפרספקטיבה רחבה

מירב כהן:  אנחנו בעת קריטית, אז זה הזמן לאחד כוחות

מירב כהן:  כל אחת תבחר את הדרך שמתאים לה לבטא את זה

מירב כהן:  אני כמובן אגיע להפגנה במוצאי שבת, אבל אני חושבת שהדברים שלובים זה בזה

מירב כהן:  ויש לנו שעת כושר לפעול ביחד כדי למנוע אסון גדול

מירב כהן:  תודה

פנינה תמנו: תודה

פנינה תמנו:  חה"כ עאידה תומא סלימאן, בבקשה

עאידה תומא סלימאן: תודה, פנינה

עאידה תומא סלימאן:  קודם כל, בירכתי אותך כשנבחרת באותה ישיבה, ואני שוב מברכת אותך על התפקיד, ואני יודעת שאת מקבלת על עצמך אחריות

עאידה תומא סלימאן:  כולם מברכים על התפקיד כאילו זה פריבילגיה שניתנת

עאידה תומא סלימאן:  אני חושבת שקיבלת על עצמך תפקיד שהוא מהחשובים ביותר בתקופה הזו

עאידה תומא סלימאן:      אני תמיד האמנתי שהוועדה הזו היא ועדה שאחראית על 52% מאזרחי מדינת ישראל, היא אחראית גם כן על החברה בכללותה, לא רק על הנשים כי בעצם הוועדה הזו צריכה לנווט וצריכה לפקח שהממשלה וכל הגורמים חותרים ומנסים להגיע לבניית חברה יותר שוויונית, יותר מגינה על זכויות אדם, ואת קיבלת על עצמך תפקיד – תאמיני לי, מהניסיון שלי אני יודעת כמה שהוא קשה

עאידה תומא סלימאן:      אבל אני מסתכלת על החדר ואני בטוחה שכולם מבינים את כובד האחריות

עאידה תומא סלימאן:  כולן הגיעו היום

עאידה תומא סלימאן:  מחזה שלצערי הרב בשנתיים האחרונות לא ראינו אותו הרבה בוועדה

עאידה תומא סלימאן:  הגיעו ארגוני נשים, אבל היום אני רואה שיותר ויותר ארגוני החברה האזרחית מבינות את הצורך בללכד שורות ולהיות לצד הוועדה, ולהפוך שוב את הוועדה לגורם מאוד מכריע בתוך הבניין הזה

עאידה תומא סלימאן:      אנחנו מול מתקפה קשה מאוד

עאידה תומא סלימאן:  ראינו ניצנים של המתקפה הזו גם כשנאבקנו על זה שנעביר את חוק האזיקון האלקטרוני ביום האחרון של הכנסת הקודמת

עאידה תומא סלימאן:  אני עדיין זוכרת כמה זה היה קשה לשכנע, ואני כולי תקווה שלא יהיה לנו אותו קושי עכשיו

עאידה תומא סלימאן:  אני כבר פניתי וביקשתי כיוזמת של החוק להחיל דין רציפות

עאידה תומא סלימאן:  בואו נראה מה יהיה

עאידה תומא סלימאן:  אני מאוד מקווה שכולן מבינות שזה לא עניין האזיקון האלקטרוני, וזה לא רק הצעת החוק שהעברנו ושבמקור שלה הייתה הצעת חוק שלך, פנינה, בעניין הדירה המשותפת

עאידה תומא סלימאן:  ואת אמרת, אני שרה היום ולא יכולה לקדם את החוק, קחו אותו, תקדמו אותו, תעשו, ונלחמת מתוך ועדת שרים

עאידה תומא סלימאן:  אני עדיין זוכרת את זה, וכולנו צריכות לזכור את זה

עאידה תומא סלימאן:  עכשיו אנחנו צריכות להיאבק שהוא יקבל דין רציפות

עאידה תומא סלימאן:      אבל אני הקשבתי, ותודה לענת על המילים הטובות

עאידה תומא סלימאן:  הקשבתי לי לסקירה שעשתה ענת

עאידה תומא סלימאן:  מחכה לנו עבודה מאוד קשה ומחכה לנו מאבק די רציני

עאידה תומא סלימאן:  והייתי רוצה לראות עוד ח"כים שנמצאים, בנוסף ליואב

עאידה תומא סלימאן:  תמיד אנחנו שמחות לראות את יואב בוועדה, וחה"כ סגלוביץ' עבד למען המטרה גם כשהוא היה סגן שר

עאידה תומא סלימאן:  לכן אני לא אוהבת לספור ראשים של נשים ולהגיד שכל אישה בהיותה אישה מייצגת נשים

עאידה תומא סלימאן:  יש לפעמים גברים שמייצגים אותנו הרבה יותר טוב, כי יש להם את העקרונות ויש להם את המוסר ויש להם את ההבנה

פנינה תמנו: מה שנכון נכון

עאידה תומא סלימאן: אז אני רוצה להגיד לך, אומנם לא אהיה חברה בוועדה שלך, אבל תמיד אהיה מגויסת לצידך ולצד כל חברי וחברות הוועדה ולצד החברה האזרחית

עאידה תומא סלימאן:  זאת מערכה שלא נוטשים אותה בגלל שהחלפתי כסא ובגלל שאני לא יושבת בכיסא היושבת-ראש

עאידה תומא סלימאן:  זה בנשמה שלי, אני אמשיך להיות שותפה

עאידה תומא סלימאן:  אני מאוד מקווה שכולנו מבינות שיש הרבה דברים שאנחנו חולקות עליהן, והרבה דברים שגם חלקנו עליהם בעבר

עאידה תומא סלימאן:  אבל במאבק הזה על זכויות אדם, על זכויות נשים, על הדמוקרטיה, על השוויון, אני מקווה מאוד שכולנו מאוחדות, ותמיד נמצא את הדרך כדי לעשות את העבודה

עאידה תומא סלימאן:  תודה לכולם, ובהצלחה, פנינה

פנינה תמנו: תודה, חברת הכנסת עאידה

פנינה תמנו:  מורן זר, מי שמייצגת את קואליציית ארגוני הנשים והשוויון

פנינה תמנו:  ואם יש טייטל מדויק יותר, אתן מוזמנות להגיד לי כדי שלאט-לאט אני אלמד את השמות

מורן זר: הי, אני מייצגת אבל אני חושבת שכמעט כולן פה מסביב לשולחן, ומייסדת 'בונות אלטרנטיבה'

פנינה תמנו: את מייצגת את הקואליציה?     

פנינה תמנו: כן

פנינה תמנו:  בהמשך לכל מה שאמרתן, אני אפתח בברכות

פנינה תמנו:  נראה לי שהולכת להיות לך עבודה לא פשוטה

פנינה תמנו: זה בסדר

פנינה תמנו:  כל חיי התמודדתי עם דברים לא פשוטים

פנינה תמנו:  נגזר עליי

מורן זר: עם הקמת הקואליציה פה במשכן, הבנו שגם אנחנו צריכות להתאגד והקמנו את קואליציית ארגוני הנשים והשוויון

מורן זר:  תוך זמן קצר הצטרפו מעל 50 ארגונים, הרבה מהן יושבות פה מסביב לשולחן

מורן זר: 
ביקשתי מהן לעבור בוורוד, ורק חלק עשו מה שביקשתי

קריאות: לא צייתניות

קריאות:  לא ביקשו ממני

מורן זר: אנחנו צריכות לעבוד פה על המשמעת

פנינה תמנו: אפשר להתווכח על זה

מורן זר: ניסינו

מורן זר:  עברנו על כל הצבעים, על כל הפאלטה

מורן זר:      לכולנו ברור שזו העת לשלב כוחות, לבנות אמון ולהתחיל לעבוד בתיאום ובשיתוף פעולה

מורן זר:  אם יתממשו ולו חצי מהדברים שהוצהר עליהם בהסכמים הקואליציוניים, זכויות נשים ייפגעו כפי שלא נפגעו מעולם

מורן זר:  אנחנו נהיה שם כדי להיאבק בזה, ואנחנו מקוות שהוועדה הזו, ואת היושבת-ראש חה"כ פנינה תמנו-שטה, תצטרפו אלינו למאבק הזה

מורן זר:      אנחנו נתמקד בשלושה תחומים במלוא הכוח וללא פשרה: 1) אנחנו נהיה שם כדי לדאוג לייצוג שלנו; 2) להמשיך להיאבק כדי שהמלחמה באלימות נגד נשים תימשך; 3) אנחנו נהיה שם, פה ובכל מקום שתאושר או תקודם אפליית נשים והדרת נשים

מורן זר:      כל אחד מהיושבות פה בחדר או מהארגונים שחברו יחד עוסקת בתחום אחר

מורן זר:  אנחנו נשמע הרבה מאד מהנציגות

מורן זר:  כל אחת שומרת על זכויות נשים בתחום ספציפי

מורן זר:  אבל בכל הנושאים שמניתי עכשיו, אנחנו נתייצב יחד וניאבק, ורק התחלנו

מורן זר:  תודה

פנינה תמנו: תודה רבה, מורן

פנינה תמנו:  וממורן למורן שמואלוף, מפורום מקדמות שוויון מגדרי

פנינה תמנו:  גילוי נאות, גם אני נמצאת שם בקבוצת ווטסאפ

דורון שמואלי: בקבוצת ווטסאפ, בפורום, עושה, הולכת לצדנו

פנינה תמנו: אם נמצאת שם רות רזניק, אז מי אני שאל אהיה שם?     

דורון שמואלי: נכון

דורון שמואלי:  קודם כל, ברכות, את שוברת תקרות זכוכית אחת אחרי השנייה, אז זה, בעיניי, מעמד מרגש מאוד

דורון שמואלי:  וגם בגלל שחברת פורום סוף כל סוף יושבת בשולחן הזה

דורון שמואלי:      פורום מקדמות שוויון מגדרי כבר כמעט 7 שנים מאחד פה את רוב הנשים המקסימות שנמצאות פה; מנכ"ליות של ארגוני הנשים ויועצות לקידום מעמד האישה, כמובן שאיילת ואושרה המדהימות

דורון שמואלי:  והמטרה שלנו תמיד הייתה לעשות שיתופי פעולה

דורון שמואלי:  אחד הדברים שחָרַתִּי על דגלי בפורום הזה זה לשים מגדר מעל פוליטיקה, וגם אסור לדבר בו פוליטיקה

דורון שמואלי:  ואני חושבת שההנחה השגויה שמגדר הוא נכון לצד מסוים של המפה הפוליטית, זה לא נכון

דורון שמואלי:  אני חושבת שאני אחת הנשים שמוכיחות את זה, ונמצאת כאן כבר חה"כ סון הר מלך

דורון שמואלי:  ואני מקווה מאוד שתוסיפי עוד חברים וחברות

לימור סון הר-מלך: תודה על הדברים האלה

לימור סון הר-מלך:  הדיוק הזה חשוב עבורי

דורון שמואלי: יצרתי קשר בשנים האחרונות עם הרבה ממי שמונו להיות שרים היום, ואני יכולה להגיד שאני כבר התחלתי בשיתופי הפעולה האלה למען כולכם, בלי הבדלים כאלה ואחרים, וממש לא מעניין אותי מה כל אחת כאן שמה בקלפי

דורון שמואלי:  הנשים שלמענן אנחנו נאבקות שמות את כולם בקלפי

דורון שמואלי:  ואני מקווה מאוד שגם את – כי אני מכירה אותך ואנחנו פחות או יותר גם חולקות את אותה אג'נדה – כן תבואי ממקום של לשים מגדר מעל פוליטיקה כאן בוועדה הזאת

דורון שמואלי:      אומרים כאן, כולן לצידך – אני באמת לצידך

דורון שמואלי:  איפה שצריך לעשות שיתופי פעולה, קשרים, קישור ותיאומים, וכן גם הארגונים – אני בשבילכם

דורון שמואלי:  אז בבקשה, לא לשים את זה רק בצד מסוים של הדברים

דורון שמואלי:  אני מבינה, דרך אגב, גם את החששות

דורון שמואלי:  הסירו דאגה מלבכן

דורון שמואלי:  אני סומכת על האישה הזאת שעכשיו יושבת כראש הוועדה שלא תיתן לפגוע בזכויות של נשים או מגדר באופן כללי

פנינה תמנו: תודה, מורן

פנינה תמנו:  בסוף, זה לא עניין של לא לערב פוליטיקה, אלא מישהו דייק אותי בפעם הקודמת –
לא לערב יותר מפלגתיות

פנינה תמנו:  בסוף הכול פוליטי, אנחנו בבית פוליטי, המהלכים הם פוליטיים

לימור סון הר-מלך: אבל פנינה, את צריכה לדאוג שלכל אישה יהיה נעים פה

פנינה תמנו: אני מסכימה איתך

פנינה תמנו:  אני רוצה את הקול של הקואליציה כאן

פנינה תמנו:  אני רוצה ואמרתי את זה כשפתחתי את המאבק הזה בשותפות עם כל סיעות הבית

פנינה תמנו:  לצד זה, צריך גם אומץ לב של חברות הקואליציה וחברי הקואליציה, כשהם רואים שקווים נחצים ולא נוכל לקבל את הסעד בסוף מבית המשפט העליון, ובטח לא ביושבו כבג"ץ

פנינה תמנו:  אנחנו מבינים את ההשלכות של הרפורמות הנוכחיות

פנינה תמנו:  ואני אומרת לך את זה, לימור, עם יד על הלב, כמי שמתעסקת הרבה שנים בחוק איסור הפליה במוצרים, בשירותים ובכניסה למקומות בידור ולמקומות ציבוריים – זה כבשת הרש של אנשים שנפגעים מגזענות, בין אם זה נשים, בין אם זה יוצאי אתיופיה, ערבים, להט"ב

פנינה תמנו:      זה כמובן מעבר לרפורמה שהשיק שר המשפטים - - -     

לימור סון הר-מלך: - - -     

פנינה תמנו: אני תיכף נותנת לך

פנינה תמנו:  אני לא רוצה שתרגישי אי נוחות

פנינה תמנו:  אני גם לא אעצור אותך, את תוכלי לדבר כמה שאת רוצה

פנינה תמנו:      לצד זה צריך אומץ לב

פנינה תמנו:  תדאגו, כנשים, שנשאיר לבנות שלנו להן עתיד טוב יותר ולא ניקח אותן אחורה

פנינה תמנו:  אנחנו לא ניקח אותן אחורה

פנינה תמנו:  אני אומרת לך, מי שחושב שמה פתאום, באיזו מציאות –  תפתחו טלוויזיה, תראו מה קורה באיראן, תראו מה קורה במקומות אחרים

פנינה תמנו:  זו מציאות שקיימת

פנינה תמנו:  העולם הזה שם, העולם הזה מוטרף

פנינה תמנו:  מה לעשות? בהרבה מקומות אנחנו רואים את זה

לימור סון הר-מלך: אנחנו כמו איראן?     

פנינה תמנו: בבקשה, חה"כ לימור

פנינה תמנו:  קודם כל, אני רוצה להודות לך שהגעת לכאן

פנינה תמנו:  אני באופן אישי אדבר עם – או שעדיין לא נתנו לנו את שמות חברי הוועדה מטעם הקואליציה, אבל אנחנו נדבר איתם

פנינה תמנו:  המטרה שלנו היא שיגיעו לכאן כמה שיותר

פנינה תמנו:  בבקשה

לימור סון הר-מלך: אני אגיד את האמת; אני פה כי אני מאוד מעריכה אותך כאישה וכאישה שנאבקת בצורה כנה לטובת נשים ושוויון

לימור סון הר-מלך:  לא בטוח שאני מסכימה עם כל היושבות פה ושאני מיישרת את דעותיי עם דעותיכן

לימור סון הר-מלך:  אם אנחנו רוצים לקדם את מעמד האישה, בוודאי בכנסת הזאת, אנחנו מוכרחים לנסות לדבר מעל הפוליטיקה

לימור סון הר-מלך:  אני יושבת פה, - - - מייצגת קול אחד ואני לא חושבת שיש פה עוד מישהו שמייצג את הקול - - - אה, אולי שם

פנינה תמנו: זה לא משנה

פנינה תמנו:  את אמרת קודם, וקודם כל שנתחיל לדבר

לימור סון הר-מלך: אני אומרת באופן אישי, אני לא מזוכיסטית, לא סובלת מכאלה מקומות שאני צריכה לשבת

לימור סון הר-מלך:  אני מאמינה מאוד בכוחן של נשים

לימור סון הר-מלך:  במשך שני עשורים עבדתי רק עם נשים, מתוך האמונה הזאת, כי אני מאמינה בכוח הנשי לפעול בתוך המציאות

לימור סון הר-מלך:  ולכן אני רוצה לראות יותר נשים בהנהגה, אבל מהעמדה הנכונה

לימור סון הר-מלך:  לא מהעמדה שאומרת: אני רוצה להיות כמו

קריאות: מה העמדה הנכונה? מה העמדה הנכונה?     

לימור סון הר-מלך: שנייה, אני אגיד לך

לימור סון הר-מלך:  תקשיבי

לימור סון הר-מלך:  עכשיו אני מדברת, אז תקשיבו

לימור סון הר-מלך:  אני יודעת שזה לא מוצא חן בעינייך, אבל את תצטרכי להקשיב

פנינה תמנו: אני מבקשת לא להתפרץ לדברי חברי הכנסת

לימור סון הר-מלך: מהעמדה שאומרת שלאישה יש ייחודיות ויש לה יכולות, ובזה שאנחנו מנסות להיות כמו, בהרבה מקומות, אנחנו בסוף מייצרות דווקא הנצחה של הנחיתות הנשית שלנו

לימור סון הר-מלך:  אני לא צריכה לדבר כמו, ואני לא צריכה להיראות כמו ולא להתלבש כמו, ואפילו כאישה דתייה לא לקיים מצוות כמו

לימור סון הר-מלך:  ובמקומות האלה, כשאנחנו לא נדע למצוא את האיזון, אנחנו נלך לאיבוד

לימור סון הר-מלך:  אני בכלל בחיים שלי מאמינה באיזון של דברים

פנינה תמנו: לימור, נראה לי שהרבה שותפות דווקא לעמדה הזאת

פנינה תמנו:  אנחנו לא רוצות להיות כמו

פנינה תמנו:  אנחנו רוצות להביא את עצמנו בדיוק כפי שאנחנו, עם המנהיגוּת שלנו

פנינה תמנו:  ועם כמה שאני חזקה, הרבה פעמים את יכולה למצוא אותי בוכה

פנינה תמנו:  ובסדר, המנהיגוּת שלי יכולה להיות בכיינית, עם קצת דמעות

פנינה תמנו:  והכול טוב, שיקבלו את זה

לימור סון הר-מלך: מעולה, מדהים, נפלא

לימור סון הר-מלך:  בעיניי, דווקא היכולת הזאת והיכולות הרגשיות הן היתרון שלנו

לימור סון הר-מלך:      זה שהרבה פעמים ההגדרה הזאת מבלבלת מאוד, כי אולי את מבינה את הניואנסים, אבל אני אומרת לך שהדבר הזה לא תמיד מובן בציבוריות

פנינה תמנו: כן, אבל לימור, אנחנו בתקופה שבה רוצים לעשות שינוי, שהממשלה רוצה, למשל, לעגן הפרדת נשים בחוק

לימור סון הר-מלך: אני מסכימה איתך

פנינה תמנו: מי צריך לערבב דת והלכה עם חוק?     

לימור סון הר-מלך: לא דת והלכה

לימור סון הר-מלך:  אבל הרבה פעמים בשביל לקדם משהו, אנחנו מוזילים משהו אחר

לימור סון הר-מלך:  אני אימא ל-10 ילדים, ואני רואה איזה תגובות אני מקבלת מנשים על עצם היותי אימא

לימור סון הר-מלך:  תגובות שאני חושבת שזה מקומות שזה הלך לאיבוד

לימור סון הר-מלך:  את מבינה? כשנשים מוזילות את התפקיד הזה, כשנשים בעצמן לא מבינות את התפקיד הזה

לימור סון הר-מלך:      אני מאמינה בנשים מנהיגות, אני מאמינה ביכולות הנהגה, אני מאמינה שנשים יכולות לשנות מציאות פי כמה וכמה יותר טוב מגברים

לימור סון הר-מלך:  אני מאמינה בזה בכל נפשי ומאודי

לימור סון הר-מלך:  אני מכירה ביכולות והאיכויות הנשיות

לימור סון הר-מלך:  אני רק אומרת, אם הדיונים הולכים לשם, אז ברור שאני אהיה שם ואני אתמוך בך, ואהיה לצידך

לימור סון הר-מלך:  אבל צריך לא לאבד את זה, לשמור על האיזונים במקומות האלה

לימור סון הר-מלך:  ואני מקווה שנדע לעשות את זה

פנינה תמנו: בסך הכול, מדברייך אני שומעת שאת מגויסת למאבק

לימור סון הר-מלך: לגמרי

פנינה תמנו: יכול להיות שלא על הכול נסכים

פנינה תמנו:  גם את זה צריך להבין

פנינה תמנו:  אני חושבת שמדינת ישראל נמצאת במקום שהיא נמצאת גם כי אנחנו, הפוליטיקאים, לא יודעים לדבר אחד עם השני

לימור סון הר-מלך: נכון

פנינה תמנו: אמרתי לכם, רק אתמול החלמתי

פנינה תמנו:  ישבתי בבית, ראיתי את הדיון והצעקות שהיו שם: חלאה, יא אפס, יא מחבל

פנינה תמנו:  אולי צריך להוציא את המצלמות מהכנסת כדי שפוליטיקאים יתחילו להיות בני אדם

פנינה תמנו:  אנחנו הפסקנו לדבר

פנינה תמנו:      אני אומרת לך, המאבק הוא לא להתגייס עבורי ולא להתגייס עבור הנשים כאן

פנינה תמנו:  זה עבור הבנות שלנו

פנינה תמנו:  הבנות שלנו תבחרנה לאן הן רוצות ללכת בצבא, לאן הן רוצות להיכנס לקבל שירות, הבנות שלנו צריכות לבחור

פנינה תמנו:  וזה בדיוק המאבק

לימור סון הר-מלך: על זה אני מסכימה איתך

לימור סון הר-מלך: ואתם תצטרכו לעמוד באומץ מול שרים שאין להם מושג, או שיש להם מושג, ונוח להם לחיות במערכת כזאת שמצמצמת נשים, ולהילחם את המאבק הזה

לימור סון הר-מלך:  אולי לכם יש חובה אפילו יותר מאשר חברות הכנסת שבאופוזיציה

לימור סון הר-מלך: נכון

לימור סון הר-מלך:  ועדיין, מאוד יכול להיות שאנחנו נמצא את עצמנו, בתוך הניואנסים, מתווכחות על הניואנסים

לימור סון הר-מלך:  יכול להיות שאנחנו נשב שם ויהיה לנו דיון על זה

לימור סון הר-מלך:  אני לא חושבת שאני מאמינה פחות או מוקירה ומעריכה פחות יכולות ואיכויות נשיות מכל אישה אחרת שיושבת פה

לימור סון הר-מלך:  ועם זאת, אני מבקשת שיהיה דיון ענייני ואמיתי בינינו, ולכן אני מתעקשת שלא תהיה פה פוליטיזציה

לימור סון הר-מלך:  לכן אני מתעקשת שהנשים פה לא יכניסו את זה, כי הייתה פה נואמת אחת שכל מה שהיא דיברה היה פוליטיזציה

לימור סון הר-מלך:  היא לא דיברה מילה אחת שלא הייתה פוליטיזציה, אבל היא דיברה נגד הפוליטיזציה

פנינה תמנו: וזה בסדר, זכותה לומר את דעתה

פנינה תמנו:  תודה, חה"כ הר מלך, שאת כאן

פנינה תמנו:  את עדיין לא חברה קבועה בוועדה, נכון? אין לכם נציגות? יש כמה מפלגות שוויתרו לחלוטין על הנציגות כאן

פנינה תמנו:  נבדוק מדוע

פנינה תמנו:  אחת מהמפלגות הייתה עם הדגל של נשים, אז זה בכלל מפתיע אותי

פנינה תמנו:      אל"מ מאיה הלר מפורום דבורה, בבקשה

מאיה הלר: בוקר טוב

מאיה הלר:  אני מצטרפת לברכות שהושמעו

מאיה הלר:  אני מאיה הלר, יו"ר הוועד המנהל של פורום דבורה – נשים במדיניות חוץ וביטחון לאומי

מאיה הלר:      אני לא אחזור על כל החששות שנשמעו בעקבות הרפורמות שצפויות להיכנס בעקבות ההסכמים הקואליציוניים, מכיוון שהדברים ידועים ונאמרו כאן על ידי כל הדוברים לפניי

מאיה הלר:  אני כן ארצה לדבר דווקא על הוועדה הזו, ואני גם שמחה שראש הרשות לקידום מעמד האישה נמצאת כאן כי הדברים בעצם מכוונים לכל מי שיכול לשמוע ולשנות

מאיה הלר:      אני תוהה מה אתם שמתם לעצמכם כיעדים של הוועדה, של הרשות, מה האסטרטגיה שלכם להילחם ברפורמות שצפויות להיכנס

מאיה הלר:  איך אתם מתכוונים למדוד הצלחה? האם בכלל שמתם מדדים להצלחה? נכון שזו רק ההתחלה

מאיה הלר:  אני אומרת את הדברים גם כמחשבה וגם אני מקווה שכבר התחלתם לחשוב על העניין הזה

פנינה תמנו: אני מגבשת את זה יחד איתכם, ולא בכדי

פנינה תמנו:  אני גם מקשיבה ויהיה פה תהליך

פנינה תמנו:  אני רוצה מאוד שהמיקוד וההתנקזות ליעדים שלנו, ואיך אנחנו נמדוד אותם ומה הדגלים בפסגה שאנחנו רוצים להשיג, זה יהיה בשיתוף יחד איתכם

פנינה תמנו:  כמובן שיש את הדברים שחשובים לי ברמה האישית

פנינה תמנו:  למשל, לליבי קרוב מאוד כל הנושא של הוצאת ילדים מהבית, מאימהות שהן מתמודדות נפש, ועוד דברים

פנינה תמנו:  זה יהיה חלק מזה, אבל את שאר הדברים הגדולים אני רוצה לגבש יחד איתכם

מאיה הלר: אז אני אדבר על כמה יעדים שאולי כדאי לחשוב עליהם גם בתחומים שהוועדה פחות התעסקה בהם בשנים האחרונות

מאיה הלר:  למשל, דברים שנוגעים לנו, בפורום דבורה

מאיה הלר:  מה עמדתכם, למשל, לגבי הקולות שנשמעים בנוגע לביטול יחידת יוהל"ם?     

פנינה תמנו: אני אשמח לשמוע יותר את דעתך, מאשר שאלות

פנינה תמנו:  אני אומרת את זה ברצינות, כי אם לא, הכול בסדר, אנחנו נעביר את רשות הדיבור למישהי אחרת

פנינה תמנו:  אני מכבדת את המעמד שלך, ואני מכירה את הפעילות שלכם

פנינה תמנו:  אני מבקשת לכווץ את הדברים

מאיה הלר: בסדר

מאיה הלר:  אנחנו מאוד מוטרדות מהקולות שנשמעים בנוגע לביטול יחידת יוהל"ם, בנוגע לביטול השירות המשותף, בטח בגדודים מעורבים, אבל בכלל, של חיילות, של לוחמות

מאיה הלר:  אנחנו, כמובן, בעד פתיחת תפקידים לחיילות בכל מקום שהן יכולות לתרום בו

מאיה הלר:  אני אזכיר שלפי חוק שירות ביטחון, כל התפקידים אמורים להיות פתוחים בפני חיילות, אלא אם מדובר בתפקיד שממהותו ומאופיו יש הצדקה לסגור את התפקיד

מאיה הלר:  ואנחנו נשמח, כמובן, שהקול הזה יישמע גם במקומות אחרים

פנינה תמנו: הנה, כבר נתת לי רעיון לדיון חשוב

פנינה תמנו:  אני חושבת שלפורום שלכם יש השפעה מאוד חשובה על בכירי מערכת הביטחון, מעבר לפוליטיקאים

פנינה תמנו:  ואנחנו נצטרך לעשות כאן מהלך בדברים שאת מעלה, למשל, הניסיון לסגור ולהצר את הצעדים של היוהל"ם

מאיה הלר: בהקשר הזה, ברשותך, אני ארצה להתייחס גם לזווית נוספת

מאיה הלר:  למשל, לפי ההסכמים הקואליציוניים צפוי לעבור חוק הרב הצבאי הראשי

מאיה הלר:  אנחנו מאוד חוששות מההשפעה שלו על שירות הנשים בצה"ל, ואני יכולה לחשוב על כל מיני דוגמאות

מאיה הלר:  למשל, שמישהו יחליט שחדרי האוכל הצבאיים גם יהיו בהפרדה, שגם שם תהיה הדרת נשים, כי, לצורך העניין, בערב שבת שירת נשים תפריע למישהו

מאיה הלר:  זאת אומרת, יש פה גם היבטים גדולים מאוד וגם נקודתיים מאוד

מאיה הלר:  צריך לחשוב על המשמעויות של הדברים האלה, על שירות הנשים בפרט

מאיה הלר:      אנחנו מוטרדות, למשל, מהאפשרות לקיים החלטות ממשלה שכבר עברו

מאיה הלר:  למשל, קיימת החלטת ממשלה שמדברת על מינוי של 40% נשים בדירקטוריונים של רשויות ממשלתיות

מאיה הלר:  מי אמור לאכוף את החלטות הממשלה האלה? מי אמור לקדם את ייצוג הנשים השוויוני בשולחן קבלת ההחלטות במוקדי ההשפעה

מאיה הלר:  אלה דברים שאנחנו מאוד מוטרדים מהם

מאיה הלר:      וכדי לא לגדול הרבה זמן, אני אומר שגם השם של הוועדה הוא שם שמטריד

מאיה הלר:  למה צריך לקדם את מעמד האישה? למה לא צריך לקדם שוויון לנשים?     

פנינה תמנו: חשבתי על זה השבוע

מאיה הלר: אני חושבת שגם המינוחים האלה הם משמעותיים מאוד, וצריך לחשוב גם עליהם

פנינה תמנו: תודה רבה, אל"מ במילואים מאיה הלר

פנינה תמנו:  אנחנו שמחות שאת כאן

פנינה תמנו:  אני אאפשר גם לחברי כנסת, ואני רואה שחברי כנסת נוספים הצטרפו אלינו

פנינה תמנו:  חה"כ דוידסון וחה"כ שיר, תודה שהצטרפתם

פנינה תמנו:  חה"כ מטי הרכבי, בבקשה

מטי צרפתי הרכבי: תודה רבה, גברתי יושבת-ראש הוועדה

מטי צרפתי הרכבי:  אני חברה בוועדה, ואני שמחה מאוד על החברוּת

מטי צרפתי הרכבי:  אני רוצה לומר שלכל היושבים בחדר הזה אחריות כבדה מאוד, כי כל אחת בפני עצמה כנראה לא צריכה - - -     

פנינה תמנו: צריכות

פנינה תמנו:  צריכות

פנינה תמנו:  גם אני הרבה פעמים מרגישה שאני צריכה, ואני תמיד מחפשת את הנשים סביבי, מימיני, משמאלי, מאחוריי ומלפניי

מטי צרפתי הרכבי: אז אני יכולה לומר שבתחנות חיי, באופן אישי, ידעתי להתמודד

מטי צרפתי הרכבי:  אם היה אי שוויון בתעסוקה, בשכר, אז ידעתי להתמודד באופן אישי

מטי צרפתי הרכבי:  אבל ככל שהייתי יותר בתפקידים ציבוריים או בתפקידים מובילים, הבנתי, ובעיקר כראש רשות כשהייתי במיעוט – כשאני נבחרתי כראש רשות היינו 2%, וגם עכשיו בכנסת אנחנו לא רבּות

מטי צרפתי הרכבי:  עם התפקיד הציבורי וההבנה שאנחנו מנהיגות אזרחיות, אני מבינה את כובד האחריות, ובעצם לוקחת יותר ויותר תפקידים פעילים מתוך רצון להסביר לעולם שאנחנו שוות ולנו זכות הבחירה להיות מה שאנחנו רוצות, ולא לאף אחד אחר

מטי צרפתי הרכבי:  אני חושבת שזו המהות של היותנו מנהיגות אזרחיות

מטי צרפתי הרכבי:      בבית הזה אנחנו צריכים להשתדל מאוד למצוא את הדברים המשותפים בין כל המפלגות

מטי צרפתי הרכבי:  יש הרבה משותף, ויש גם שונה

מטי צרפתי הרכבי:  אבל בואו נתחיל מהמשותף, וזה ייתן לנו עבודה להרבה זמן

מטי צרפתי הרכבי:  ואחר כך גם נוכל להתמודד עם השונה

מטי צרפתי הרכבי:  אנחנו צריכות להיות זהירות כלפי מגזרים שונים גם בתוך המגזר שלנו, ולהיות מספיק רגישות להבין ולא להתבלבל לרגע, לנו זכות הבחירה ואנחנו שוות בפני כולן

מטי צרפתי הרכבי:  אסור לנו, כמובן, להתנצל על מי שאנחנו ומה שאנחנו, על מה שאנחנו רוצות להיות ובאיזה צומתי קבלת החלטות אנחנו רוצות להיות

מטי צרפתי הרכבי:      אז מצד אחד, אנחנו צריכות להתחיל הכי חזק ולהגביר

מטי צרפתי הרכבי:  ומצד שני, לזכור שיש הרבה מאוד גופים סביב השולחן, ושנתחיל מהמשותף ויש הרבה מאוד משותף שנסכים עליו, למען קידום

פנינה תמנו: נכון

פנינה תמנו:  אמרנו שהרבה מאוד ארגונים הגיעו לכאן, וממש לא כולם מאותו צד פוליטי של המפה

פנינה תמנו:  את זה צריך לחדד ולהבהיר

מטי צרפתי הרכבי: נכון

פנינה תמנו: ולכן, הדברים שלך, חה"כ מטי, הדברים שלך גם מצטרפים למה שלימור אמרה

פנינה תמנו:  אני חושבת שאם כך היו מתנהלים פני הדברים, אולי לא היינו במקום הזה שמדברים על מלחמת אחים

מטי צרפתי הרכבי: אין לי ספק שאם נשים היו מנהלות את העולם, אז היינו במצב הרבה יותר טוב

מטי צרפתי הרכבי:  זה ברור לכולנו

פנינה תמנו: לחלוטין

פנינה תמנו:  נציגת שדולת הנשים, בבקשה

טל הוכמן: תודה רבה

טל הוכמן:  אני טל הוכמן, מנהלת קשרי ממשל בשדולת הנשים

פנינה תמנו: איפה המנכ"לית?     

פנינה תמנו: המנכ"לית נאלצה להיות בהלוויה היום

פנינה תמנו:  היא מאוד רצתה להשתתף

פנינה תמנו: או-קיי

פנינה תמנו:  והמנכ"לית המקורית בחופשת לידה, היא חברה טובה

טל הוכמן: נכון

טל הוכמן:      דבר ראשון, אני רוצה לברך אותך על המינוי

טל הוכמן:  אנחנו מאוד שמחות שאת איתנו וכמו שנאמר קודם, אנחנו מאחורייך, לצידך ואיתך, צועדות בדרך הזאת

פנינה תמנו: תודה

טל הוכמן: אני חושבת שיש פה הסכמה רחבה על הרבה נושאים שחשוב שיגיעו לפתחה של הוועדה, אם זה שוק תעסוקה שוויוני, הגנה על זכויות נשים בעבודה, סגירת פערי שכר, צמצום סגרגציה בשוק התעסוקה של מקצועות צווארון ורוד

טל הוכמן:  זאת אומרת, יש לנו הרבה נושאים

טל הוכמן:  מלבד זה ישנו גם נושא אלימות מגדרית ואלימות כלפי נשים

טל הוכמן:  וכפי שנאמר קודם, על ייצוג נשים בצה"ל, אנחנו בשדולת הנשים כבר 40 שנה מתעסקות בנושאים האלה, ויש לנו עוד דרך ארוכה

טל הוכמן:      אני רוצה להתייחס למה שנאמר קודם

טל הוכמן:  אני לא חושבת שהדברים שנאמרו הם פוליטיזציה

טל הוכמן:  אני חושבת שאנחנו מגיעות ממקום דואג על זכויות נשים

טל הוכמן:  ואני חושבת שפה בוועדה זה בדיוק המקום לדבר על זה

טל הוכמן:  כשאנחנו מדברות על שינויי חקיקה, רפורמות משפטיות ודברים גדולים – זה המקום לדבר על זכוכית המגדלת המגדרית, ואיפה זה פוגש אותנו, הנשים, בכל שכבות האוכלוסייה ומכל המגזרים

טל הוכמן:  חשוב שנדבר על זה ועל איך אנחנו עלולות להיפגע במאבק הזה

טל הוכמן:  זה המקום שלנו לשלב ידיים, ולאפשר לכל אישה או ילדה להיות בכל מקום שהיא חפצה בו, ולא במקום אחר

טל הוכמן:  תודה

פנינה תמנו: תודה רבה, טל

פנינה תמנו:  חה"כ מיכל שיר, בבקשה

מיכל שיר סגמן: תודה רבה, גברתי היושבת-ראש

מיכל שיר סגמן:  ראשית, ברכות

מיכל שיר סגמן:  את יושבת-ראש של ועדה כל כך חשובה, ואני חושבת שבתקופה היא אפילו הופכת להיות סוג של ועדת חירום, שאמורה ממש לפעול בסוג של מתכונת חירום, לא פחות

מיכל שיר סגמן:      אני הולכת להגיד משהו שיישמע רדיקלי להרבה מאוד אנשים

מיכל שיר סגמן:  בחודשים האחרונים הפרק הראשון של 'סיפורה של שפחה' כל הזמן עובר לי ברפפיטיביות בראש, בשלב שבו יושבות שתי חברות בסטארבקס-קפה, מסתכלות על הרחוב ורואות את חיי היום-יום שלהן

מיכל שיר סגמן:  ופתאום הן רואות כל מיני דברים קטנים שקורים, קורים ברחוב, שומעות ברדיו, והן כל הזמן אומרות: לי זה לא יקרה

מיכל שיר סגמן:  אבא שלי, עליו השלום, היה חוגג 100 שנים במאי הקרוב אם הוא היה בחיים, והוא תמיד היה אומר לי: מיכל, תמיד תזכרי ותוציאי לעצמך מהראש את המשפט: לי זה לא יקרה, אין דבר כזה, לי זה לא יקרה

מיכל שיר סגמן:  אלה מילים שבאות מבן-אדם בן 100 היום

מיכל שיר סגמן:      ולכן, כשאנחנו רואים חברים שנמצאים בצומת קבלת ההחלטות במדינת ישראל, סגני שרים, שרים, חברי כנסת, שכחלק מהראייה הפוליטית שלהם, גם אם הם לא מתכוונים לפגוע, גם אם הם באמת רואים את זה לטובה, לא כי הם רוצים להקטין, לרמוס או להרוס משהו – זאת אומרת, אני לא חושבת שזה נובע מתוך רוע או התרסה, אלא מתוך תפיסת עולם מסוימת מאוד – והם נמצאים בתוך צומת קבלת ההחלטות שהולכת בוודאות לקחת זכויות מנשים, אבל גרוע מכך, לייצר כאן תרבות שהיא מסוכנת

מיכל שיר סגמן:  זאת אומרת, גם אם הצעת חוק מסוימת, כמו הפרדת מגדרית במרחב הציבורי, לאו דווקא תעבור בכנסת הנוכחית, היא עלתה על ידי קואליציה, על ידי אנשים שנמצאים כאן ומכתיבים כאן את סדר-היום הציבורי, וזה יוצר תרבות שהיא מסוכנת, מה שלוקח את כל דיוני הוועדה הזו בשנים האחרונות כמה צעדים אחורנית

מיכל שיר סגמן:  ולכן אני אומרת שאנחנו נכנסים לסוג של מתכונת חירום

פנינה תמנו: תודה, מיכל

פנינה תמנו:  אורית סוליציאנו, מנכ"לית איגוד מרכזי הסיוע לנפגעות ולנפגעי תקיפה מינית, בבקשה

פנינה תמנו:  איבדתי את הדוח, אני צריכה אותו בחזרה

פנינה תמנו:  אמרת ששם גזרתם פעולות עבודה

אורית סוליציאנו: בקצרה, אני מצטרפת לברכות

אורית סוליציאנו:  את מנהיגה כאן ספינה חשובה מאוד, עם זרקור של אור משמעותי מאוד

אורית סוליציאנו:  ואנחנו צריכות אותך ואנחנו צריכות את כל חברות וחברי הכנסת שכאן ושהלכו, וצריך להבחין בין המילים פוליטי למפלגתי

אורית סוליציאנו:  המאבק למען זכויות נפגעות ונפגעי עבירות מין הוא לא מאבק מפלגתי, אבל הוא סוגיה פוליטית

אורית סוליציאנו:  זה פוליטי לדרוש שמי שנפגעו, והרוב נפגעות ונפגעים בילדות, יוכלו לממש חיים בריאים

פנינה תמנו: נכון, זה פוליטי ולא צריך שזה יהיה מפלגתי

אורית סוליציאנו: דובר כאן קודם על מגפת הקורונה

אורית סוליציאנו:  אנחנו עוסקות במגפה שהייתה, במגפה שתהיה, שנפתחת היום הרבה יותר, אבל יש לנו המון עבודה

אורית סוליציאנו:  אז אני מברכת את כולכן, ואנחנו צריכות אתכן למאבק הזה

אורית סוליציאנו:      אני מודאגת, ואני מקווה שכל הדברים שהתקדמנו בהם, למשל, לקדם את המלצות ועדת ברלינר שדיברה על שיפור מערכת אכיפת החוק והקמת יחידות ייעודיות במשטרה, בפרקליטות ובבתי המשפט, כדי לתת טיפול טוב יותר לנפגעי עבירות מין – הדבר הזה צריך לקרות, וצריך אותך ואת הוועדה שלך כדי לעשות רגולציה

פנינה תמנו: אנחנו נדאג שזה יקרה, במיוחד כשהדוח הזה הגיע גם לוועדת שרים לקידום מעמד האישה ושוויון מגדרי

פנינה תמנו:  וגם שם עלו דברים כמו לחשוב על ילדה שמגיעה להעיד בבית-משפט, שעורך דין יכול להשתלח בה ולהציק לה, עם כל זה שהיא גייסה את כל הכוחות להגיע

פנינה תמנו:  אני חושבת שזה ברור מאליו

פנינה תמנו:  ואני רוצה להאמין שבעניין הזה והדברים שמתקדמים, בלי קשר לרפורמה המשפטית – בעניינים האלה שהם כל כך חשובים אני רוצה להאמין שגם לשרים יש מספיק שום שכל להבין שחייבים לקדם, להעביר ולדאוג שזה קורה

פנינה תמנו:  תודה רבה

אורית סוליציאנו: רגע, עוד דבר שהוא קריטי וחלה התקדמות בו בממשלה הקודמת אבל צריך לקדם

אורית סוליציאנו:  כשאנחנו נאבקות למען זכויות של נפגעות ונפגעים, יש גם את עולם בריאות הנפש

אורית סוליציאנו:  מערכת המשפט זה דבר אחד, אבל בלי לתת סיוע מדינתי וטיפולים – אנחנו לא רוצים שהנשים האלו יקרסו

אורית סוליציאנו:  יש שיפור במה שקרה ויש תקציבים, אבל יש המון דברים שצריך לעקוב אחריהם

אורית סוליציאנו:  למשל, אם קופות החולים שקיבלו כסף ממשרד הבריאות למתן טיפולים לנפגעות ולנפגעים, אם הדבר הזה קורה בשטח

אורית סוליציאנו:  אני לא יודעת איך זה קורה

פנינה תמנו: הוועדה תהיה לכם לבית בשביל זה, ותהיה ישיבת עבודה ספציפית על הדברים האלה

פנינה תמנו:  נזמין את הפקידים הרלוונטיים, את משרתי הציבור הרלוונטיים שייתנו תשובות, נעקוב אחרי תקציבים

פנינה תמנו:  אתם מכירים את העבודה

פנינה תמנו:  זוהי בסוף העבודה של הכנסת

פנינה תמנו:  מעבר להעלות לסדר-יומה של החברה הישראלית ושל הכנסת עניינים ציבוריים, התפקיד שלנו הוא לפקח, לעקוב ולדאוג שזה קורה

פנינה תמנו:      בסוף, בוועדה הזאת יש לנו רוב שהוא לא יהיה לעומתי

פנינה תמנו:  אני רוצה להאמין שכל חברי הוועדה, בין אם זה אופוזיציה או קואליציה, יהיו כאן כדי לסייע להעביר את הדברים האלה

פנינה תמנו:  יש לנו כאן רוב ואנחנו נביא את מי שצריך, ובעזרת השם, גם במטרה להיאבק על חוקים

אורית סוליציאנו: תודה רבה ובהצלחה

פנינה תמנו: תודה

פנינה תמנו:  חה"כ דוידסון, בבקשה

סימון דוידסון: תודה

סימון דוידסון:  בוקר טוב

סימון דוידסון:  קודם כל, זכיתם

סימון דוידסון:  פנינה, את האדם הנכון, פייטרית אמיתית

פנינה תמנו: אני קלטתי למה מפרגנים לאתיופיות פה, בבית הזה

פנינה תמנו:  כי אנחנו לא מסמיקות

סימון דוידסון: לא מסמיקות

סימון דוידסון:  חשבתי, לא מספיקות

סימון דוידסון:  לא הבנתי

פנינה תמנו: לא מסמיקות

סימון דוידסון: אני יכול להגיד לך משהו שתסמיקי, אבל אני לא אעשה את זה פה

סימון דוידסון:  זה משהו מהקמפיין של הבחירות

סימון דוידסון:  זה לא קשור

סימון דוידסון:      אמרתי לחה"כ מיכל שיר שיש פה אנרגיה אחרת לגמרי

סימון דוידסון:  באנו מוועדת הכספים, חדר מלא אגו, צרחות, דיון כזה עם המון אגו, ואתה מגיע לפה, ופתאום הכול יורד לקרקע

סימון דוידסון:  ומיכל אמרה לי, זה חדר מלא נשים, זה משהו אחר

סימון דוידסון:  אז חשוב היה להגיע לפה

סימון דוידסון:  אני, קודם כל, אבא לשלוש בנות מדהימות, והבת הבכורה שלי – אפרופו צבא – היא קצינה בחיל האוויר, סרן בקבע

סימון דוידסון:  לפני שבוע ימים דיברתי על זה שבעה ימים כל יום – יצא מכתב של הבכירים ברבנות הציונית, בנושא של סמוטריץ'

סימון דוידסון:  המכתב יצא, וזה פורסם גם בעיתון

סימון דוידסון:  והם אמרו שהם מציעים לבנות לא להגיע לצבא, אלא לשירות לאומי, בגלל שהם קיבלו נתונים שאחת מתוך ארבע נשים בצבא מוטרדות מינית

סימון דוידסון:      אני התפוצצתי מהמכתב הזה

סימון דוידסון:  זה הגיע אליי דרך הבת שלי, מהצבא והקצינות

סימון דוידסון:  ולמה זה כל כך הרגיז אותי? אני מכיר את השקפת העולם שלהם, אבל להגיד שבגלל שמטרידים בנות בצבא אנחנו רוצים שהן לא יהיו בצבא – זו הזיה מוחלטת

סימון דוידסון:  במקום לטפל באותם מטרידים, באותם עבריינים, באותם אנשים שעושים את זה, אומרים לבנות, אל תלכו לצבא, לכו לשירות לאומי, שהוא לא פחות חשוב

סימון דוידסון:  אני לא נגד, אני בעד

סימון דוידסון:  אבל האמירה הזאת לא נכונה

סימון דוידסון:      אני הגעתי מעולם הספורט, וחשוב לי להגיד לך, פנינה, וקבלו נתון כדי שתבינו – במדינת ישראל רשומות באיגודים של הספורט הישראלי 20% נשים מתוך כל הספורטאים

סימון דוידסון:  אתן 51% או 52% מהמדינה, אבל בספורט ברשומות רק 20%

סימון דוידסון:  ומעל גיל 16 רשומות 9% בלבד מכל הספורטאים בארץ

סימון דוידסון:  נשים בספורט זה כוח

סימון דוידסון:  וכשאני פעלתי לשוויון בנושא של נבחרת ישראל נשים מול נבחרת ישראל גברים, אז זה עשה הד גדול כי זה - - - לנשים, ומהר מאוד הצלחנו לעשות את זה

סימון דוידסון:  אבל תבינו שההפליה בספורט הנשי היא הרבה יותר חמורה ממה שאתם חושבים

סימון דוידסון:      והנתון הבא שאני אתן לכם, וחשוב מאוד שזה יהיה על השולחן ותבינו אותו, שנעשה מחקר בארצות-הברית, הוא יצא לפני שנה; לקחו 100 מנכ"ליות של חברות בכירות מאוד בארצות-הברית, מהבכירות ביותר

סימון דוידסון:  92 נשים מתוכן אלה נשים שהגיעו מעולמות הספורט, שהיו ספורטאיות הישגיות, שהגיעו מהקולג'ים וכדומה

סימון דוידסון:  זאת אומרת, יש השלכה ויש איזשהו איזון בין נשים שהן חזקות שנמצאות בספורט מול נשים שאחר כך מגיעות להצלחה

סימון דוידסון:  אז זה נושא שנטפל בו בנפרד

תמר שוורץ: תודה

תמר שוורץ:  אז קודם כל התחלתי בצורה שונה שבגלל שאתה נכנסת לאולם

תמר שוורץ:      ועכשיו, במעבר חד, אעבור אלייך

תמר שוורץ:  גם אותך אני רוצה לברך

תמר שוורץ:  אני מכירה אותך כבר כמה שנים, ומאוד שמחה שאת בתפקיד הזה

תמר שוורץ:  אנחנו רואות אותך, יחד איתנו, שומרת סף

תמר שוורץ:  אני חושבת שהתפקיד של הוועדה חשוב מתמיד בימים אלה, שנאמרות אמירות מדאיגות מאוד לנשים, לבנות שלנו, לאימהות שלנו, לכולן

תמר שוורץ:  ואני מאחלת לך הרבה הצלחה

תמר שוורץ:  הצלחתך – הצלחתנו, בשנים הקשות והמאתגרות, כנראה, שלפנינו

פנינה תמנו: תודה

פנינה תמנו:  נקווה שלא

תמר שוורץ: ועכשיו אני אגיד מילה על האתגרים שאנחנו רואות ברוח נשית

תמר שוורץ:  אני מצטערת שחה"כ הר מלך יצאה

תמר שוורץ:  אני מצטרפת לאמירתה, שאין כאן ימין ושמאל

תמר שוורץ:  אנחנו עוסקות לשיקום תעסוקתי-כלכלי של נפגעות אלימות

תמר שוורץ:  גם בנושא אלימות ובשיקום תעסוקתי אין ימין ושמאל

תמר שוורץ:  אני רוצה לספר למי שלא יודע או יודעת, שנשים נפגעות אלימות הן גם מצביעות ימין וגם מצביעות שמאל

תמר שוורץ:  זה באמת חותך כל שכבות האוכלוסייה

תמר שוורץ:      ישנם שלושה דברים שאנחנו מנסות לקדם, ושלצערי נתקעים שוב ושוב

תמר שוורץ:  האחד, הוזכר קודם חוק האלימות הכלכלית

תמר שוורץ:  אגב, הוא לא רשום בלשון מגדרית

תמר שוורץ:  כל מי שנפגע או נפגעה מאלימות כלכלית יוכלו להגיש תביעה אזרחית

תמר שוורץ:  מה כל כך קשה בזה? מה כל כך ימין ושמאל? מה כל כך מאיים? אני לא מצליחה להבין

תמר שוורץ:  רק שבע שנים אנחנו מנסות לקדם את זה

תמר שוורץ:  אני מאוד מקווה שנוכל בכנסת הקרובה, ואני אשמח אם יהיה דיון על זה בוועדה שלך

תמר שוורץ:      הדבר השני, קיזוז קצבת המזונות – אישה שלא מקבלת את קצבת המזונות עבור ילדיה, לא עבורה

תמר שוורץ:  ולצערי, כל גבר שני גרוש לא משלם מזונות

פנינה תמנו: עוול, עוול לנשים הללו

תמר שוורץ: הקצבה מקוזזת

תמר שוורץ:  בעבר קוזזה ב-60%, נלחמנו, זה ירד ל-25%

תמר שוורץ:  אנחנו טוענות שגם ה-25% האלה מיותרים

תמר שוורץ:  זה גם לא מעודד נשים לצאת לעבוד

תמר שוורץ:  הן יוצאות לעבוד ב"שחור", וכמובן שאנחנו נגד זה, זה גם העלמת הכנסות מהמדינה וגם העסקה פוגענית

פנינה תמנו: זה חונה אצל שר הרווחה?     

תמר שוורץ: שוב ושוב התדפקנו על כל דלת

תמר שוורץ:  ד"ר מירב שמואלי יושבת לצידי, היא מנהלת קידום מדיניות, והיא תוכל להגיד על זה עוד מילה, אם זה מעניין

תמר שוורץ:  בעינינו, זה חשוב כמובן

תמר שוורץ:      והדבר השלישי – הכנסת הנושא של שיקום תעסוקתי כלכלי כרצף אינטגרלי בשיקום נשים נפגעות אלימות

תמר שוורץ:  היום יש מקלטים

תמר שוורץ:  ואם האישה צריכה לברוח על חייה, היום יש מרכזים למניעת אלימות תודות למשרד הרווחה

תמר שוורץ:  170 מרכזים בכל הארץ, זו פריסה יפה, אבל מדובר או בטיפול חירום או בטיפול רגשי

תמר שוורץ:  מה עם שיקום תעסוקתי? שנייה אחרי שהיא יוצאת ממעגל האלימות, כותנתה לעורה, הרבה פעמים היא מוחלשת מאוד, אין לה מיומנויות של התנהלות כלכלית, כי אסרו עליה, כמובן, ולא כי יש פגיעה קוגניטיבית, חלילה, או כי היא לא יכולה בגלל שהיא אישה

תמר שוורץ:  וכאן אנחנו נכנסות לתמונה

תמר שוורץ:  אבל אנחנו טיפה בים

תמר שוורץ:  אנחנו כמה מאות, מקסימום 1,000 בשנה, ויש 800,000 נפגעות אלימות בישראל

תמר שוורץ:  אז אנחנו חושבות שזה צריך להיכנס כחלק אינטגרלי בשיקום נשים נפגעות אלימות

תמר שוורץ:      אגב, אם אישה יוצאת ממעגל האלימות והיא תלויה כלכלית, יש לה 66% סיכוי לחזור למעגל האלימות

תמר שוורץ:  אבל אם אישה היא עצמאית כלכלית כשהיא יוצאת ממעגל האלימות, אז הסיכוי שלה לחזור למעגל האלימות הוא 0

תמר שוורץ: 01%

תמר שוורץ:  אני חושבת שרק זה לבד, לא מקצועית, לא מוסרית, רק כלכלית – אני אומרת את זה בלשון סגי נהור, כמובן – אפילו רק מהשיקול הכלכלי כדאי להשקיע בשיקום תעסוקתי-כלכלי של נפגעות אלימות

תמר שוורץ:  תודה ובהצלחה

פנינה תמנו: תודה, תמר, על הדברים החשובים

פנינה תמנו:  בהחלט נקיים על זה דיון

פנינה תמנו:  אני חושבת שזה עוול שחייבים כבר לתקן אותו

פנינה תמנו:  זה הרבה שנים

פנינה תמנו:  ואני מאמינה שיש עם מי לעבוד

פנינה תמנו:  אנחנו לא רק תוקפים את הממשלה הזאת

פנינה תמנו:  נכנס שר רווחה שהוא מעולה, בעיניי, והוא גם חבר טוב, שעסק בבית הזה לא אחת בנושאים החברתיים ובנושאים האלה, ולדעתי כולכם נחשפתם אליו

פנינה תמנו:  כשנקיים כאן את הדיון, נבקש ממנו להגיע ולסייע בדבר הזה

פנינה תמנו:  אולי נצליח לפרוץ את נושא הקיזוז של המזונות כי זה דבר שהוא בלתי אפשרי

פנינה תמנו:  יש לזה השלכות תקציביות, כמובן, אבל הממשלה יודעת להתמודד עם הדברים האלה כשהיא רוצה

פנינה תמנו:      ד"ר אודליה דיין גבאי, מנכ"לית ומייסדת המרכז הישראלי לייעוץ מגדרי ומגוון חברתי, בבקשה

פנינה תמנו:  במילה גם אומר שהיא הייתה היועצת הראשונה שלי, המיתולוגית, כשנכנסתי לבית הזה בגיל 31

פנינה תמנו:  כיף לראות אותך כאן, ולראות שמאז את עושה רבות בכל מה שקשור למאבק בזנות ועוד

אודליה דיין גבאי: אני שמחה מאוד להיות פה, ואני שמחה מאוד לראות אותך, חה"כ פנינה תמנו-שטה, כיושבת-ראש הוועדה

אודליה דיין גבאי:  אנחנו כבר מעל עשור במאבקים משותפים ביחד

אודליה דיין גבאי:  ואני בטוחה שאת תעשי, כמו שאת עושה בכל דבר שאת נוגעת בו, ולא תראי בעיניים, כמו שאני יודעת שאת עושה ואני שמחה שאנחנו פה

אודליה דיין גבאי:      אני ד"ר אודליה דיין גבאי, ואני מייסדת המרכז הישראלי לייעוץ מגדרי ומגוון חברתי, ובכובע המקצועי אני גם מרצה וחוקרת באוניברסיטה העברית בירושלים ובעוד מוסדות

אודליה דיין גבאי:  יש לי שני דברים חשובים בגלל שהזמן קצר

אודליה דיין גבאי:      כדי לקדם שוויון מגדרי, אחד הדברים המשמעותיים הוא, קודם כל, להבין מה זה אומר, ולא ברמה שטחית

אודליה דיין גבאי:  מגדר זה לא ורוד וכחול

אודליה דיין גבאי:  זה הרבה-הרבה מעבר לזה

אודליה דיין גבאי:  והשיח לא יכול להישאר ברמה השטחית הזאת

אודליה דיין גבאי:  אני נמצאת בשטח גם ברמת ההכשרות לארגונים וסטודנטים, במשטרה וכן הלאה, והרבה פעמים אנחנו רואים טעויות שנובעות לא מכוונה רעה, אלא מחוסר ידע

אודליה דיין גבאי:       אני חושבת שאחד הדברים המשמעותיים זה להנחיל את הידע הזה, את ההכשרות המגדריות המקצועיות האלה, בכל מקום, וכמובן, לא רק בגוש דן, אלא בכל הארץ, מאילת ועד הצפון, בבתי משפט ובכל מקום אפשרי - -     

פנינה תמנו: באוניברסיטאות

אודליה דיין גבאי: - - כדי להבין שהשיח שנמצא פה, בבית, הוא לחלוטין לא עניין של נשים

אודליה דיין גבאי:  זה לא עניין של נשים

אודליה דיין גבאי:  צריכים להיות כאן כמה שיותר חברי כנסת גברים כדי שהם יבינו שזה לחלוטין לא רק עניין של נשים, ורק ככה הדברים באמת יתקדמו וזה יונחל שזה באמת ערכי יסוד שיצליחו לכונן כאן חברה בריאה

אודליה דיין גבאי:  זה לא עניין של נשים

אודליה דיין גבאי:      הדבר השני – אני גם בקואליציה לקידום חוק איסור צריכת זנות, שקידמנו שנים אחורה וגם את חתומה עליו

אודליה דיין גבאי:  יחד עם זאת, אי אפשר לנוח על זרי הדפנה

פנינה תמנו: ראיתי שפתחו מועדוני חשפנות בתל אביב, מה שהצלחנו למגר

פנינה תמנו:  אגב, דווקא עם זה עוצמה יהודית וסמוטריץ' יתחברו מאוד, לדעתי

אודליה דיין גבאי: נכון

אודליה דיין גבאי:  קודם כל, חוק איסור צריכת זנות זו דוגמה מצוינת לאיך אנחנו יכולות לשתף פעולה לא משנה מאיזו מפלגה ומה הדעה הפוליטית

אודליה דיין גבאי:  ונכון, יש כל מיני דעות, וזה בסדר גמור

אודליה דיין גבאי:  אבל ברגע שאנחנו שמות את המטרה המשותפת הזאת לטובת הנשים, ואת השמירה על הזכויות שלהן, אז דברים זזים

אודליה דיין גבאי:  אני חושבת שזה אחד הדברים המשמעותיים

אודליה דיין גבאי:      הלאפ דאנס נאסר כבר לפני שלוש שנים בהחלטה של הפרקליטות והמשטרה, ועדיין זה קורה

אודליה דיין גבאי:  ולפי מה שאני יודעת מהשטח, יש שלושה מועדונים שעובדים בתל אביב, אחד בעפולה ואחד באילת

אודליה דיין גבאי:  המחוקק צריך להוציא קול ברור מאוד, שזו חשפנות וזה פשוט מסווה

פנינה תמנו: יש חוק

פנינה תמנו:  זה בניגוד לחוק, וצריך שהמשטרה תאכוף את זה ותוציא צווי סגירה

פנינה תמנו:  ואנחנו נקיים על זה דיון ממש-ממש בקרוב, כי זה מתחיל כמו פטריות אחר הגשם - - -     

אודליה דיין גבאי: אני רוצה לסיים בזה – ברגע שאנחנו נותנות את הלגיטימציה הזאת ולא קמות על הרגליים האחוריות שלנו, וכל פעם שיש את הביטויים האלו של זנות ואנחנו לא ממגרות את זה ולא אומרות פה אמירה משמעותית מאוד, אנחנו בעצם נותנות לגיטימציה לפגיעות מיניות

אודליה דיין גבאי:  וברגע שאנחנו מאפשרות דבר כזה, אנחנו פשוט מחזיקות איזשהו ציר דמיוני שכביכול יש איזה שהן נשים בקצה אחד שהן הנשים ה"נורמטיביות", במרכאות כפולות, מול הנשים שנמצאות בקצה השני, שלהן מותר לעשות מה שאסור לעשות לנשים בקצה האחד

אודליה דיין גבאי:  וזה דבר שאסור שיתקיים, בטח לא כשאנחנו רוצות לקדם שוויון מגדרי

אודליה דיין גבאי:  תודה

פנינה תמנו: תודה רבה, ד"ר דיין גבאי

פנינה תמנו:  חה"כ ח'טיב יאסין, תודה שאתה כאן

פנינה תמנו:  בבקשה

אימאן ח'טיב יאסין: בוקר טוב

אימאן ח'טיב יאסין:  צוהריים טובים לכולם

אימאן ח'טיב יאסין:  הבוקר מזמן התחיל אצלי

אימאן ח'טיב יאסין:  אני מברכת אותך, חברתי, על המעמד הזה

פנינה תמנו: תודה

אימאן ח'טיב יאסין: ואני בטוחה שנצליח ביחד להביא לשולחן הזה לא רק סוגיות, אלא גם להצליח לקבל החלטות ולצאת מהמקום של לדבר את הדברים, למקום של לעשות את הדברים

אימאן ח'טיב יאסין:  אז שיהיה בהצלחה לכולנו

אימאן ח'טיב יאסין:  כמובן, תודה ענקית לכל הנשים העוסקות במלאכה ביום-יום

אימאן ח'טיב יאסין:  וכן מקומם שהאולם מלא רק בנשים

אימאן ח'טיב יאסין:  תודה, חה"כ דוידסון, שאתה כאן

פנינה תמנו: נזכיר שהיה גם חבר הכנסת סגלוביץ'

פנינה תמנו:  ובפעם הבאה גם נגוון בארגונים

סימון דוידסון: זה כל האבות לבנות

סימון דוידסון:  גם לסגלוביץ' יש בנות

אימאן ח'טיב יאסין: אני כן מאמינה שזה עניין חברתי, ולא עניין נשי

אימאן ח'טיב יאסין:  ומצטערת שלא הייתי מהתחלה

אימאן ח'טיב יאסין:  הייתי בוועדת הכספים, שם הדברים סוערים

אימאן ח'טיב יאסין:  ועכשיו יש עוד דיון על גל פיטורים רחב, ולצערי הרב, הנשים הן הנפגעות - - -     

פנינה תמנו: גל פיטורים איפה?     

אימאן ח'טיב יאסין: במדינה, יש גל פיטורים נרחב בתקופה האחרונה

פנינה תמנו: אה, חשבתי שהממשלה שמפטרת - - -     

אימאן ח'טיב יאסין: זה סיפור אחר

אימאן ח'טיב יאסין:  אני כן רוצה להתייחס לנקודה ספציפית, שהיא חשובה מאוד, לדעתי

אימאן ח'טיב יאסין:  אם אנחנו מדברות על מעמד נשים בתוך החברה, כל חברה שהיא, אני חסידה של הנושא הכלכלי

אימאן ח'טיב יאסין:  ככל שהמעמד הכלכלי של הנשים גבוה יותר ויש להן יותר עצמאות כלכלית, נשים יכולות לפרוץ למעגלים ולמרחבים יותר מאפשרים חיים טובים ובטוחים יותר

אימאן ח'טיב יאסין:  מהמקום הזה אני חייבת להתייחס ספציפית גם לכל הסוגיות הקשורות בנשים בחברה הערבית ובסוגיה של תעסוקת נשים, של האפשרויות לתעסוקת נשים, של האלימות כלפי נשים, של התוצרים של הקורונה בשנתיים האחרונות שהשליכו בצורה קשה מאוד על הפרנסה ועל היכולת לפרנס את המשפחה, ועל היכולת של נשים להתקדם ולהתפתח ברמה האישית, המקצועית וגם החברתית

אימאן ח'טיב יאסין:      ולכן אני חושבת שיש הרבה נושאים שצריך להביא אותם לסדר-היום

אימאן ח'טיב יאסין:  אני לא יודעת אם יש אפשרות שנעשה ישיבת עבודה של החברים והחברות בוועדה, כדי לשים על השולחן סדר עדיפות לנושאים הבוערים שאנחנו צריכים וצריכות לטפל בהם

אימאן ח'טיב יאסין:      אני רוצה להביא בשורה אחת שהייתי רוצה שהיא תהיה מעניינת גם לגברים וגם לנשים

אימאן ח'טיב יאסין:  אבל לצערי, אנחנו עדיין בחלוקה המגדרית המסורתית שהנשים הן הכתובת לכל מה שקורה וקשור לילדים

אימאן ח'טיב יאסין:  בקשר למימון של נקודות זכאות של ההורים למימון בצהרונים, התבשרנו על החלטה שממשיכים את ההוראה עד לסוף שנת השנה הנוכחית

אימאן ח'טיב יאסין:  בינתיים יש אישור לחודשיים הקרובים, בתקווה שיהיה תקציב, ככה אמרו

פנינה תמנו: מה שניתן בפגישת עבודה בינינו, חברי הכנסת - - -     

אימאן ח'טיב יאסין: כן, אבל זה משהו שכבר יש בו החלטה

אימאן ח'טיב יאסין:  בהצלחה לכולנו, ואני כאן לרשותכם

אימאן ח'טיב יאסין:  אני מצטערת שאני צריכה לחזור לוועדת הכספים, כי יש דיון חשוב מאוד בסוגיה שחשובה לנו כנשים, לאור גל הפיטורים שהוא הכי גבוה אצל נשים

פנינה תמנו: תודה, חה"כ ח'טיב

פנינה תמנו:  יש לנו הרבה עבודה ואנחנו נפעל יחד

פנינה תמנו:      מזל שאול, מנכ"לית עמותת כ"ן, בבקשה

פנינה תמנו:  רק אחת מכן תוכל לדבר

פנינה תמנו:  יש לנו חצי שעה לסיום, ואני רוצה לשמוע כמה שיותר ארגונים ופעילות

אימאן ח'טיב יאסין: כבוד היושבת-ראש, אפשר משפט אחד לפני שאני יוצאת?     

פנינה תמנו: כשאני אומרת שאין זמן?     

אימאן ח'טיב יאסין: אלה נושאים חשובים מאוד שקשורים לנשים, ואני מקווה שכן נצליח לעבוד עליהן

אימאן ח'טיב יאסין:  אלה שתי הצעות חוק שקשורות לנשים, ואמור לחול עליהם דין רציפות, בקשר לחופשת לידה וגם בקשר לנפגעי עבירות, ובמיוחד עבירות מין

פנינה תמנו: ואיפה הדיון בהם? זה לא פה בוועדה

אימאן ח'טיב יאסין: נכון

אימאן ח'טיב יאסין:  נתגייס לנושא

פנינה תמנו: אנחנו מודעות

פנינה תמנו:  צוות הוועדה מיומן מאוד, גם היועצת המשפטית

פנינה תמנו:  הם מרכזים לי כל מה שקשור לדין רציפות של הצעות חוק שעברו בקריאה ראשונה, וגם לא נידונות כאן

פנינה תמנו:  אנחנו נעקוב אחרי הדברים האלה

פנינה תמנו:  אנחנו לוקחים את זה כאחריות, וזה לא משנה אם זה נידון בוועדות אחרות

פנינה תמנו:  ואת מוזמנת להעביר אלינו בכל מקרה, כדי שנוודא

אימאן ח'טיב יאסין: אני אעביר למנהלת הוועדה

אימאן ח'טיב יאסין:  תודה

פנינה תמנו: עמותת כ"ן, בבקשה

אבידוב שאול: אני ד"ר מזל מזי אבידוב שאול, מנכ"לית עמותת כ"ן, ואיתי יושבת-ראש העמותה עו"ד אורית רישפי לביא

אבידוב שאול:      לאור המצב הנוכחי ובהתחשב בניסיון שלנו כגוף מייעץ לאו"ם, והידיעה שבמדינות שיש בהן שוויון מגדרי יש חקיקות, ובמציאות כזאת של כנסת שאנחנו מוטרדות מאוד ממנה, אנחנו חושבות שזאת הזדמנות מצוינת לחדש קואליציות של ח"כיות וח"כים - - -     

פנינה תמנו: וגם ארגונים

פנינה תמנו:  בתקופה שאנחנו נמצאות בה, זו קואליציה של כולנו, גם במהלכים וגם אם נצטרך לצאת לרחובות או לעשות מהלכים

פנינה תמנו:  אני עדיין לא יודעת באיזו פלטפורמה

פנינה תמנו:  תציעו הצעות

פנינה תמנו:  אבל אנחנו נצטרך להיות יד אחת כחומה בצורה

אבידוב שאול: יש לנו כמה הצעות אופרטיביות

אבידוב שאול:  הדבר הראשון, להקים את פורום הח"כיות לשוויון מגדרי, שכבר פעל בכנסת ה-20 ועוד לפני כן, והעביר חקיקות כקואליציית ארגונים

אבידוב שאול:  הדבר השני, כמי שנבחרו כ-visionary partners של קרן נשות הדסה אנחנו הולכות להוביל את האקסלרטור 50:50 עד 2030, ואנחנו קוראות מפה גם לארגונים להצטרף אלינו וגם לחברות בהייטק בתחום היזמות והחדשנות

פנינה תמנו: יש פה מיוזמות 50:50? יעל?     

קריאה: היא לא פה

אבידוב שאול: והדבר האחרון שאנחנו מובילות, וגם פה חלק מתוך הארגונים כבר הצטרפו אלינו, זה מקומיות 2023, קואליציה שהובלנו ב-2018 להגדלת ייצוג הנשים במרחב הציבורי ברשויות המקומיות

אבידוב שאול:  אנחנו חושבות שזה צריך לבוא מהשטח, וכמובן שכחלק מתוך האקסלרטור וכחלק מתוך הפעילות שלנו חשוב מאוד לעשות את מה שצריך, וזה ניטור החלטות הממשלה

אבידוב שאול:  גם ניטור החלטות ממשלה שכבר נעשו, כי אנחנו יודעות שיש הרבה מאוד חקיקות שעברו אבל לא מיושמות

אבידוב שאול:  ואנחנו, גם כקואליציית הארגונים וגם כארגון, צריכות לדאוג לזה

סימון דוידסון: הייתי ממליץ לכם לקרוא את ההסכמים הקואליציוניים של הליכוד עם עוצמה יהודית, הציונות הדתית ומפלגת נעם, ולראות מה קורה שם, כי הם נתקוף את זה לפני, זה ילך מהר מאוד

אבידוב שאול: נכון

אבידוב שאול:  המחאה שכבר התחלנו ואנחנו מובילות אותה נקראת: מילים יוצרות מציאות

פנינה תמנו: אבל איפה תהיה המחאה? אני רוצה לומר בכנות, לא מזמן עברתי בלב תל-אביב, ואי אפשר להמשיך לעשות את המחאות האלה בלב תל-אביב

פנינה תמנו:  זה פשוט לא מגיע לעם

פנינה תמנו:  אנחנו לא מדברות את השפה של כולם

פנינה תמנו:  חבר'ה, אנחנו חייבים לגייס את כלל הנשים, לדבר בשפה שלהן, להסביר להן מה זה אומר

פנינה תמנו:  זה שנצעק: סכנה לדמוקרטיה, סכנה לדמוקרטיה, אבל לא נסביר את עצמנו ונגיע כל פעם לכיכר רבין או לכיכר מלכי ישראל, איך שלא תרצו לקרוא לזה, אנחנו עושות שגיאה

פנינה תמנו:  ולכן כדאי להתחיל לחשוב מחוץ לקופסה, כי אני רואה בזה מצב של הידרדרות במדרון חלקלק מהיר

אבידוב שאול: אחת הפעולות שאנחנו עושות זה להקים רשת משפיעות בכל הארץ

אבידוב שאול:  היא כבר קיימת בכל אזורי הצפון, המרכז והדרום, כי אנחנו חושבות שזה נושא שהוא רלוונטי לכל הנשים האקטיביסטיות בכל הארץ ובכל התחומים, כולל עבודה שאנחנו עושות בחברות מגוונות – שתי קבוצות של 'השמיעי את קולך' שעשינו השנה בחברה האתיופית, קבוצה אחת בחברה החרדית וקבוצה אחת בחברה הערבית, כי אנחנו מבינות ששוויון מגדרי זה שוויון חברתי, וזה המסר שחשוב לנו להעביר

פנינה תמנו: תודה, מזל

פנינה תמנו:  אני רוצה לאפשר לגברת רחל מלקאי

פנינה תמנו:  היא גם חברה אישית, אני גם גאה בה מאוד, היא ראש העמותה של נשים יוצאות אתיופיה, נשים אתיופיות מעצימות זו את זו

פנינה תמנו:  כשאני מחפשת נחמה אני נכנסת לקבוצה, 17,000 נשים רציניות

פנינה תמנו:  אז תודה שאת כאן

רחל מלקאי: תודה רבה

רחל מלקאי:  לא התכוונתי לדבר, אבל אני אעשה את זה קצר

רחל מלקאי:  אני שומעת פה הרבה שיח על העניין של כמה צריך להילחם במגדר בצבא, וכולי

רחל מלקאי:  אבל אל נשכח שיש פה נושא שהוא לא יותר לא יותר חשוב, אני מאמינה שהוא חשוב כמו כל הנושאים שאתם מדברים עליהם, וזה גזענות על רקע עור

רחל מלקאי:  זה משהו שאנחנו מנסות לקדם

רחל מלקאי:  זה כבר לא בעניין של מגדר

רחל מלקאי:  יש את העניין של את אישה אתיופית – קודם כל, את אתיופית ואחרי זה את אישה

רחל מלקאי:  אז יש לנו הרבה נושאים לדבר עליהם

רחל מלקאי:  זה נושא שהייתי רוצה להביא לפה לשולחן

רחל מלקאי:  זה מה שיש להגיד, ולהבא אני אביא נושאים יותר - - - 

פנינה תמנו: מצוין, אז אנחנו נדאג לעשות דיונים גם על הרקע הזה, של נשים שסובלות מכפל אפליה, בין אם זה בין אם זה על רקע של צבע עור ובין אם זה על רקע דת, מוצא עדתי, נטייה מינית או מתמודדות נפש

רחל מלקאי: פנינה, תודה רבה על הרוח הגבית

רחל מלקאי:  לך וגם לאושרה פרידמן

פנינה תמנו: בשמחה רבה

פנינה תמנו:  עו"ד צילית יעקובסון, יו"ר עמותת בת מלך, בבקשה

צילית יעקובסון: צוהריים טובים, אני אעשה את זה קצר

צילית יעקובסון:  אני מצטרפת לברכות

צילית יעקובסון:  ההצלחה שלך היא הצלחה של כולנו, אז אנחנו איתך

צילית יעקובסון:  אני כאן כדי להשמיע את קולן של נשים שהקול שלהן למעשה לא נשמע פעמיים, פעם אחת מעצם היותן בתוך מערכות אלימות, מערכות אלימות מכל הסוגים, כאשר השקופות הן הקשות

צילית יעקובסון:  קולן לא נשמע, וזה גם לא נראה

צילית יעקובסון:  ומעבר לזה, הן מושתקות פעם שנייה מעצם היותן חיות בתוך קהילות שהן סגורות יותר, החומות גבוהות יותר

צילית יעקובסון:  וכדי לתת להן מענה צריך לראות אותן, צריך לשמוע אותן צריך להבין את האתגרים, צריך להבין את החסמים

צילית יעקובסון:  והדברים האלה הם לא מובנים מאליהם

צילית יעקובסון:  ולכן, בכל ישיבה שתהיה כאן, בכל נושא שיעלה כאן, צריך להבין את המורכבויות, צריך להבין את הרגישות, צריך להבין את האיזונים

צילית יעקובסון:  ואני אסיים, חברת הכנסת פנינה, עם מה שאת התחלת

צילית יעקובסון:  הן צריכות שמישהי תבין את המורכבויות, תזהה את הרגישות, תזהה את החסמים, תדבר בשפה הנכונה והמתאימה, שתהיה שם ותגיד: אני איתך

צילית יעקובסון:  אז אני מודה על האפשרות, ואנחנו כאן

סימון דוידסון: את יכולה להסביר שוב איזו עמותה מייצגת?     

צילית יעקובסון: סליחה, חשבתי שזה ברור

צילית יעקובסון:  עמותת בת מלך היא עמותה שפועלת בתוך המגזר הדתי והחרדי, לטיפול ומניעה של אלימות במשפחה

צילית יעקובסון:  אנחנו מפעילים, בשיתוף הרווחה, כמובן, את שני המקלטים היחידים שנותנים מענה לנשים נפגעות אלימות וילדיהן

צילית יעקובסון:  מעבר לזה, קו סיוע שפועל 24 שעות ביממה, מחלקה משפטית, והרבה מאוד עשייה של הנעת תהליכים בתוך הקהילות שלנו

צילית יעקובסון:  חינוך, הסברה, העלאת מודעות, ושוב, תוך הבנת המורכבות, הרגישות, החסמים שייחודיים

צילית יעקובסון:  כדי להגיע לנשים האלה צריך לדבר בשפה, צריך לרתום

צילית יעקובסון:      אני תמיד אומרת, דיברנו על איזונים – אנחנו לא נאבקים בחברה, אני לא נאבקת במגזר ממנו אני מגיעה, מתוך המגזר הדתי והחרדי

צילית יעקובסון:  אנחנו נאבקים בתופעה

צילית יעקובסון:  ומהמקום הזה אנחנו רותמים את הקהילה, מובילי דעת קהל, רבנים, רבניות, תקשורת

צילית יעקובסון:  הדרך היא לא פשוטה

צילית יעקובסון:  אבל אנחנו נמצאים בתוך תהליך לרתום את הקהילה לייצר את השינוי

פנינה תמנו: תודה רבה

פנינה תמנו:  עו"ד ליאת קליין, מנהלת מחלקת דת ומדינה קולך

פנינה תמנו:  ולאחר מכן, נעמה זרביב משוברות שוויון

ליאת קליין: אני ליאת קליין, מנהלת מרכז כדת וכדין, שעוסק בתיקון יחסי דת ומדינה, ומרכז את הפעילות המשפטית גם של נאמני תורה ועבודה וגם של פורום קולך, שאליו שרון תתייחס בנפרד

פנינה תמנו: רק אחת מכן תדבר

פנינה תמנו:  אני לא אפלה פה ארגונים

ליאת קליין: אבל זה כובעים שונים

פנינה תמנו: זה לא משנה, כי הייתה פה גם בקשה של עמותת כ"ן

פנינה תמנו:  אם אתן מאותו ארגון, הכובע לא משנה

פנינה תמנו:  לכן תחליטו

ליאת קליין: לא, זה שני ארגונים שעובדים ביחד, אבל יש היבטים שונים לכל ארגון

פנינה תמנו: טוב, בקצרה כי יהיה לנו עוד הרבה זמן לדון

ליאת קליין: סבבה

ליאת קליין:  רבע משפט

ליאת קליין:  גילוי נאות – אני גם יושבת-ראש ועדת קרן החילוט של סחר בבני-אדם והחזקה בתנאי עבדות

ליאת קליין:  זה הקשר אחר, אבל לשם הגילוי הנאות

ליאת קליין:      אני אגיד ממש בכמה משפטים, אבל לפני זה אני חייבת להצטרף לברכות

ליאת קליין:  פנינה, אנחנו מכירות דרך ארוכה, עוד מהימים שלי במרכזי הסיוע, ואני מאוד שמחה באופן אישי על המינוי, ומברכת, כמובן

פנינה תמנו: תודה

ליאת קליין: בכמה משפטים אני אגיד שהממשלה הנוכחית ומפלגות הקואליציה שמו במוקד את העיסוק ביחסי דת ומדינה בכנסת הזאת

ליאת קליין:  יש לזה הרבה מאוד השלכות רוחב, אבל יש לזה גם השפעה מאוד ישירה על נשים

ליאת קליין:  יש כל מיני סוגיות שעומדות בצומת הזה, גם ייצוג של נשים במוסדות הדת, והייצוג של נשים מוחרג באופן מיוחד במדינת ישראל מחוק שיווי זכויות האישה

ליאת קליין:  אני רצה בשביל המהירות, אבל יש הרבה מאוד היבטים גם לנשים כחברות וכממונות במועצות הדתיות

ליאת קליין:  היו הרבה מאוד הישגים בהקשר זה בממשלה היוצאת, בימיה של הממשלה היוצאת

ליאת קליין:  היינו רוצות שזה יימשך

פנינה תמנו: יש חשש שיכולים לפטר אותן עכשיו?     

ליאת קליין: בוודאי, וזה שווה דיון ממש גם על הייצוג

פנינה תמנו: אולי אפשר להוציא כבר עכשיו צו מניעה

ליאת קליין: ממש נשמח לדבר על זה

ליאת קליין:  אולי גם שרון תרחיב

ליאת קליין:  אני ממש רצה

פנינה תמנו: כמה מונו? תשע?     

ליאת קליין: כיום יש 130 מועצות דתיות בישראל

ליאת קליין:  צריך לדבר על זה, על כל ההיבט של ייצוג שם ועל כל ההשלכות של זה, זה שווה דיון נפרד

ליאת קליין:  וכן, זו סכנה ממש אמיתית כי זה מינוי של שר, ולחלקן אנחנו יודעות, באופן אישי, שזה יכול לקרות

פנינה תמנו: למרות שהשר שנכנס הוא שר רציני מאוד

ליאת קליין: נכון, אבל זה שווה דיון

ליאת קליין:  ונוכל להרחיב אחר כך

סימון דוידסון: מלכיאלי?     

פנינה תמנו: מלכיאלי

ליאת קליין: זה נוגע בכל מיני היבטים של מינויים, של ג'ובים

ליאת קליין:  ולכן, בעדינות אני רק מרמזת פה

ליאת קליין:      בסיפור של מקוואות, יש שם הרבה מאוד השלכות על הטובלות, על הבלניות, על איתור של נשים באלימות במסגרת הזאת

ליאת קליין:  יש שם הרבה מאוד עבודה

ליאת קליין:  שווה לדבר גם על זה

ליאת קליין:  הנהגה נשית דתית בקהילה – שווה לדבר על זה

ליאת קליין:  גם ישיבות הלכה, רבניות בקהילה, ובכלל על התפקיד של הנהגה דתית בקהילה למניעת אלימות

ליאת קליין:  תופעת האלימות, גם בהקשרים המיוחדים מאוד של אלימות במשפחה, של פגיעות מיניות – שווה לדבר על זה ויש הרבה מאוד עשייה בהקשר הזה

ליאת קליין:  סוגיות של הדרת נשים, סוגיות של עוזרות משפטיות, הרחבת התקן של עוזרות משפטיות

פנינה תמנו: אני אתאם פגישות עבודה, אז אל תנסי לדחוף את הכול

ליאת קליין: כן, כן

ליאת קליין:  אני סתם זורקת

ליאת קליין:  גם בשביל כולם פה, של השומעים שישמעו, אבל כמובן שנפנה אלייך גם באופן אישי

ליאת קליין:      הזכירו פה סוגיות של נשים בכלל ונשים דתיות בצבא, עוזרות משפטיות בבתי הדין

ליאת קליין:  הרבה מאוד סוגיות יש על הצומת הזאת

ליאת קליין:  אבל אני כן אומרת את זה כי הכנסת הזאת כן מדברת על התחומים האלה כנושא מרכזי, שזה הרבה מאוד צמתים מיוחדים להיבטים של נשים

ליאת קליין:  והייתי מאוד רוצה שזה יזכה למקום מיוחד דווקא בחדר הזה, דווקא בוועדה הזאת ודווקא איתך

ליאת קליין:  תודה רבה

פנינה תמנו: בעזרת השם

פנינה תמנו:  תודה רבה

פנינה תמנו:  נעמה זרביב, משוברות שוויון, בבקשה

נעמה זרביב: תודה רבה

נעמה זרביב:  קודם כל, אני מברכת אותך ואני מאמינה שבוועדה הזאת קולנו כן יישמע, לאור קצת דברים שנשמעו פה

נעמה זרביב:  דיברת גם על גיוון, אז אני מצפה שקולן של נשים ימניות שמרניות יישמע כאן גם

פנינה תמנו: אל  תדאגי

פנינה תמנו:  אני באה מבית של שש אחיות ואח אחד

פנינה תמנו:  כל היתר חרד"ליות, חרדיות, דתיות, מה שאת לא רוצה, עד שמגיעים אליי

פנינה תמנו:  הקול שלהן יישמע

פנינה תמנו:  הוא נשמע בבית, והוא יישמע גם פה

נעמה זרביב: גם אני שש אחיות ואח אחד

נעמה זרביב:  ואת התחלת עם אימהות חזקות, אז התחברנו ישר

נעמה זרביב:  זה בסדר

נעמה זרביב:  אבל חשוב לי להגיד כי היה פה איזשהו - - - גדול מאוד על המשפט, צריך למנוע אסון, עשרות נשים תיפגענה, התרבות מסוכנת

נעמה זרביב:  אז אני מזכירה שאת הממשלה הזאת בחרו גם נשים, ולא מעט נשים, נשים שכן רוצות את השינויים האלה, נשים שבחסות בית המשפט הדירו

נעמה זרביב:  מי שדווקא היה מודר – ואנשים דיברו פה על חוק האפליה – זה לגמרי נשים דתיות וחרדיות, שבחסות בית המשפט לא נתנו להן להמשיך ללמוד באקדמיה בהפרדה, זה אומניות דתיות שביטלו להן אירועים כי לא הרשו להן אירועים בהפרדה, אלה נשים דתיות וחרדיות

נעמה זרביב:      אם יש פה ציבור שהיה מודר בשנה האחרונה באופן בולט ונחרץ, ולכן משנים את חוק הפליית מוצרים ושירותים, ומאפשרים שם, אני מקווה שזה יקרה, הפרדה בין גברים לנשים שרוצות בכך

נעמה זרביב:  אני חושבת שזה אל"ף-בי"ת

נעמה זרביב:  וכמובן, גם בשאר התחומים אני באמת מקווה שקולנו יישמע, ואני מודה על הדבר - - -     

פנינה תמנו: את מאמינה שצריך לעשות הפרדה בחוק?     

נעמה זרביב: הלוואי שלא היה צריך, אבל החוק הוא זה שיצר את ההפרדה

נעמה זרביב:  מה קרה בשנה האחרונה? אומנויות דתיות – ביטלו להן

נעמה זרביב:  תיאטרון ירושלים ביטל הופעה של שמיניסטיות שרצו לעשות - - -     

פנינה תמנו: את לוקחת אירוע נקודתי

נעמה זרביב: לא, לא, לא

נעמה זרביב:  לא נקודתי

נעמה זרביב:  לא היו פה איזונים

נעמה זרביב:  כל פעם שהייתה הפרדה, אמרו, אוי, אוי, אוי, הידרדרות, הידרדרות, בואו נעצור עוד

נעמה זרביב:  היו פה דיבורים בוועדה, והנגלה האחרונה הייתה, בואו נביא פקחים לבדוק איפה הן עושות הופעה נפרדת

נעמה זרביב:  בנות באוניברסיטה העברית לא יכולות לשים מחיצה כשהן רוצות – חמש בנות – לרקוד ליד

נעמה זרביב:  למי זה מפריע?     כל הסיפור הזה שאנחנו צריכות להתנצל שאנחנו רוצות אירוע בהפרדה, בשבילי זה התקדמות

נעמה זרביב:  התחלתי פה בוועדה לפני שלוש שנים, כשניסיתי להסביר ששנים רציתי לרקוד בכיכר, וכשבאו ושמו מחיצה, אמרתי, איזה כיף, גם אני יכולה

נעמה זרביב:  אצלי זו התקדמות שמכבדים את הלכה שלי, ואני חלק שווה זכויות במדינה הזאת

נעמה זרביב:  אז מי שהיה פה מקופח, ומי שהיה פה מודר, ומי שהיה פה רדוף בשנה האחרונה זה בדיוק נשים דתיות וחרדיות - - -     

פנינה תמנו: אני לא יכולה להתווכח עם ההרגשה שלך - - -     

נעמה זרביב: זו לא הרגשה

נעמה זרביב:  זה עובדות

פנינה תמנו: עניינים הלכתיים אינם צריכים להיקבע בחוק

פנינה תמנו:  יתירה מזה, כרגע כל התהליך הזה של לקחת עניינים הלכתיים ולהכניס אותם בחוק, עושה חילול שם השם ומרחיק ציבורים שלמים

פנינה תמנו:  כמי שגדלה באולפנה וכמי שמאמינה שצריך לתת לציבורים – אגב, גם ההלכה הנהוגה במדינת ישראל, כולל היועץ המשפטי לממשלה אביחי מנדלבליט, שדיבר על כך, וגם בחוק אנחנו יודעים מה הם האיזונים שנדרשים כדי שציבור יוכל לעשות אירועים בהפרדה

פנינה תמנו:      ייתכן שהייתה גם פגיעה בזכויות של נשים דתיות - - -     

נעמה זרביב: רמיסה, רמיסה של - - -     

פנינה תמנו: ייתכן, ועדיין, לצד זה, הניסיון להכניס את זה בחוק זה לשפוך את התינוק עם המים

נעמה זרביב: זה לא להכניס

נעמה זרביב:  זה לתקן את החוק הקיים

פנינה תמנו: זה לא לתקן

פנינה תמנו:  איני מסכימה איתך

נעמה זרביב: בחוק הקיים היום, בשנה וחצי האחרונות וקצת לפני כן, נשים דתיות עוברות פה רדיפה

נעמה זרביב:  זה לא מקרה אחד ולא שניים

פנינה תמנו: נעמה יקרה, איני מסכימה איתך ועדיין דעתך תישמע פה לאורך כל הקדנציה

פנינה תמנו:  אני מבטיחה לאפשר לך להשמיע את קולך, גם אם הקול שלך הוא לא נכון, בעיניי, ולא בהכרח מייצג את הדתיות

נעמה זרביב: יפה

נעמה זרביב:  אבל לי יש תנועת נשים, כמות אדירה של נשים ימניות, דתיות, חילוניות, שהמשותף לכולן זה שמרנות

נעמה זרביב:  ואני שמחה שהקול הזה יישמע פה יותר, שפה לא יכבו לנו מיקרופונים

פנינה תמנו: בשמחה

פנינה תמנו:  ואני כמעט בטוחה שאם נעשה סקר בקרב תלמידות אולפנה, הדור הצעיר של הנשים הדתיות, בטח של הציונות הדתית – אני לא מדברת על החרדיות – אנחנו נדע שהן הרבה יותר ליברליות והרבה יותר רוצות - - -     

נעמה זרביב: הבנות שגדלו - - -     

פנינה תמנו: אבל נעמה, לא נכנסים לדברים שלי

נעמה זרביב: סליחה

פנינה תמנו: אני מקשיבה לך, ואת לא נכנסת לדברים שלי

נעמה זרביב: קיבלתי

פנינה תמנו: תודה

פנינה תמנו:  ואני יכולה להגיד לך שלא בטוח שאת משמיעה את הקול שלהן, אז להיות בצניעות

פנינה תמנו:  כולנו בכלל צריכות להיות בצניעות, לא לחשוב שאנחנו משמעות את הקול של כל הנשים בחברה הישראלית

פנינה תמנו:  תודה רבה לך

פנינה תמנו:      שרון בריק-דשן, מנכ"לית קולך, בבקשה

פנינה תמנו:  אנחנו מתכתבות ואני גרועה בשמות

פנינה תמנו:  לא להיפגע ממני

פנינה תמנו:  לפעמים יש לי טמפרמנט טיפה חריג מהקהילה שבה גדלתי, אבל לא להיפגע ממני

קריאה: מרוקאית

פנינה תמנו: השתדלתי לא לומר

שרון בריק-דשן: מעבר לברכות, אני רוצה להתחבר לשלושה דברים ששמעתי בפתיחה שלך

שרון בריק-דשן:  הדבר הראשון היה כשדיברת על הנשים שהלכו בדרך הארוכה במסע, ומעבר להיותן חלק מהקהילה שהולכת, נשים יחפות שחלקן בהריון, חלקן קברו את התינוקות שלהן, תוך כדי עוד משימות ואתגרים כשהן חלק מהקהילה

שרון בריק-דשן:  הדבר השני, כשדיברת על הנשים שהולכות יחד, יד ביד, בטח כשמפלסות דרך

שרון בריק-דשן:  והדבר השלישי, כשאמרת שהמאבק הפמיניסטי צריך להיות לא רק של מי שיכולות להרשות לעצמן

שרון בריק-דשן:      אני מייצגת את ארגון קולך, שכבר 25 שנה עוסק בעולם הפמיניסטי ובעולם הדתי, במפגש שבהרבה מקומות נראה תמוה, אבל זאת הליבה של החיים שלנו ושל תפיסת החיים שלנו

שרון בריק-דשן:  שני הדברים האלה שאולי הם מנוגדים, מבחינתנו, אבל מחויבים להיות משותפים ומכווני הדרך שלנו

שרון בריק-דשן:      בצד אחד, ארגון קולך מנסה לצמצם את המקומות שבהם יש פגיעה, כדוגמת הפליה, אלימות, הדרה, או פגיעה בשם הדת או מה שקורה בתוך בתי הדין הרבניים

שרון בריק-דשן:  ובצד השני, לקדם מעורבות של נשים בעולם הדתי, בריטואלים, בקהילות, בבתי הכנסת, ולאפשר קידום של נשים גם מבחינת הייצוג שלהן בצומתי ההשפעה בחברה הדתית, ובוודאי שגם ההנהגה הנשית התורנית

שרון בריק-דשן:  אלו הן שתי התנועות

שרון בריק-דשן:      אני רוצה לשים על השולחן את הסוגיה של הרב טאו

שרון בריק-דשן:  המקרה הוא מקרה קלאסי, ולא הראשון שקולך מתערבת בו בשני העשורים האחרונים

שרון בריק-דשן:  מדובר בדמות רבנית בעלת סמכות, בעלת מוטת השפעה אדירה, שחשודה כרגע בפגיעה חמורה מאוד באישה, נערה, ילדה

שרון בריק-דשן:  מתנהלת כרגע חקירה משטרתית, ודרך אגב, כל הפרסומים שהיו דרך כאן 11 היו פייק ניוז

שרון בריק-דשן:  החקירה ממשיכה, אנשים ממשיכים להגיע ולהתייצב לחקירות

שרון בריק-דשן:  ויש מסע גדול של כוחות להשתקה ולמניעה של הצגת עדויות, לחצים כלכליים וחרמות

שרון בריק-דשן:      הדברים האלה מתנהלים לכולנו מתחת לאף, ואנחנו לא יוצאים לרחובות לצרוח

שרון בריק-דשן:  אני חושבת שזה משהו שבוודאי צריך להעסיק אותנו, לא רק בפרשה הספציפית הזאת אלא גם בפרשות נוספות – איך אנחנו כחברה יכולות להבטיח לכל אישה לצאת, להתלונן

שרון בריק-דשן:  אני שמה בצד בסימן שאלה את שאלות ההתיישנות, ואגב, בסיפור הזה אין רק סיפורים של התיישנות

שרון בריק-דשן:  אבל איך לאפשר לאישה לא לפחד ולצאת, ולשים את הדברים שלה על השולחן, ולדעת שהמדינה כמדינה תפעל בכל הכלים שלה כדי לפתוח את הדבר ולחקור אותו כמו שצריך

פנינה תמנו: תודה רבה

סימון דוידסון: אני רוצה להוסיף, וחשוב מאוד שכולן תדענה, שהשליח, הנציג של הרב טאו – אבי מעוז – יושב פה בכנסת

סימון דוידסון:  היום הוא סגן שר, והוא קיבל לידיו סמכויות רבות בחינוך

דורון שמואלי: לא רבות

סימון דוידסון: 2

סימון דוידסון: 3 מיליארד ש"ח זה הרבה מאוד כסף לאדם כזה

דורון שמואלי: זה לא 2

דורון שמואלי: 3

סימון דוידסון: 2

סימון דוידסון: 2, בסדר?     זה לא משנה מה, אבל הוא קיבל סמכויות, ומבחינתי, הן רבות

סימון דוידסון:  הוא יושב פה בבניין הזה, והוא הנציג של הרב טאו

סימון דוידסון:  את מגינה עליו? לא הבנתי

דורון שמואלי: אני מגינה על האמת

דורון שמואלי:  אני לא מגינה עליו - - - ואני נגדו

סימון דוידסון: אז אני לא רוצה לספר דברים אחרים, אבל האמת הרבה יותר גדולה

דורון שמואלי: רק נדבר אמת בוועדה

סימון דוידסון: אדם שקורא למישהו מהקהילה הלהט"בית: אדם חולה שצריך ללכת לאשפוז - - -     

דורון שמואלי: - - -     

סימון דוידסון: אז אל תדברי בכלל

סימון דוידסון:  אז אל תדברי בכלל

פנינה תמנו: לא, לא

פנינה תמנו:  לא לצעוק אחד על השני

סימון דוידסון: על אבי מעוז לא צריך להגן

פנינה תמנו: רבותיי, אנחנו נאפשר לדבר, אבל גם לא נתפרץ לדברים של חברי הכנסת

פנינה תמנו:  מה לעשות, יש להם זכויות יתר בבית הזה

פנינה תמנו:  כשהם יעצבנו אתכם, תגידו לי ואני אצעק עליהם בחזרה

פנינה תמנו:      אנחנו נאריך בחצי שעה, כי אני רוצה לאפשר לכולן לדבר

פנינה תמנו:  זה לא פשוט ואני יודעת שרבות עשו מאמץ כדי להגיע

פנינה תמנו:  אני רוצה לעבור לרותי

פנינה תמנו:  רותי ואני פגשנו אחת את השנייה לפני כמה שנים, ולא מזמן נפגשנו באקראי – ואני לא מאמינה במקריות – והיא סיפרה לי על המאבק שלה ועל הסיפור האישי שלה, ועל מאבקן שבאות מאוכלוסיות מוחלשות, ונשים שחלקן גם מתמודדות נפש שנלקחו מהן הילדים, ושם בעצם החיבור שלי עם רותי

פנינה תמנו:  ספרי קצת על הפעילות שלך, בבקשה

רותי יהושע: תודה רבה

רותי יהושע:  קודם כל, אני מברכת אותך ואני אגיד משפט אחד קטן בקשר אלייך

רותי יהושע:  לפני הרבה שנים ישבתי פה בוועדה, ואני מאוד סומכת עלייך, דיברתי ומישהו קטע אותי, ואז היא אמרה, תקשיבו לה רגע עד הסוף

רותי יהושע:  ומאותו רגע הרמתי את השרביט של עצמי, רק בגלל משפט אחד קטן לא ויתרתי במהלך החיים שלי להשמיע את הקול הזה

רותי יהושע:      קוראים לי רותי יהושוע, ואני אימא ל-7 ילדים

רותי יהושע:  ילד אחד נמסר לאימוץ

רותי יהושע:  אני פעילה חברתית מעל 37 שנה במדינת ישראל בכל הכובעים שאני אומר לכם, ואת הכובעים האלה ואת תעודות הזהות האלה חוויתי בעצמי

רותי יהושע:  ילדה בסיכון ללא סיכוי, עוני והדרה חברתית כילדה, פגיעות מיניות, אבא שלוקח אותך לחברים, עובדים סוציאליים, רופאים, אנשים שחוויתי מולם בגוף שלי הזה פגיעות מיניות מאוד מאוד קשות

רותי יהושע:      אבל אני לא בכובע הזה פה היום

רותי יהושע:  אפשר לדבר היום על עוני, אפשר לדבר היום על אונס, אפשר לדבר על הכול

רותי יהושע:  על דבר אחד לא מדברים, ואני החלטתי לדבר עליו לפני ארבע שנים

רותי יהושע:  זה הילד שנלקח ונמסר לאימוץ

רותי יהושע:  פחדתי לדבר על זה, ואני בין האנשים הראשונים שהקים והשמיע את הקול הזה של אם ביולוגית

רותי יהושע:      יש לי כמעט 50 נשים שעוברות חוויות מאוד מאוד קשות בגלל שנלקח מהן ילד

רותי יהושע:  ותקשיבו,
הבן שלי בן 37 שנה, אני רוצה להגיד לכם, 30 שנה חיכיתי ליד הדלת, כל שנה שמתי עוגה של יום הולדת, עברתי חוויות נפשיות קשות, שילמתי מחיר על בשרי, אבל לא ויתרתי

רותי יהושע:  אני פה בשביל כל אותן נשים שהן לא רק שקופות, אלא אין את הקול הזה במדינת ישראל

רותי יהושע:      אתם יודעים איך אמא מקבלת היום הודעה מהשירות למען הילד שהילד פתח את התיק, אחרי 30 שנה או 40 שנה או 70 שנה? יש כאלה שהולכות ככה לקבר בלי לראות את הילד

רותי יהושע:  אין זכויות לאימהות האלה

רותי יהושע:  אתם יודעים איך? אני מקבלת טלפון כאילו נפגשנו אתמול בבית קפה – היי, שלום, גברת יהושע? גברת חנה? גברת כהן? הילד שלך פתח את התיק

רותי יהושע:  אני כבר נשואה עם ילדים, אני רצתי אחריכם שנים, אני שילמתי מחיר, אני סגרתי את הדלת הזאת כי שילמתי עליה בבית חולים פסיכיאטרי, כמה חודשים הייתי מאושפזת בבתי חולים

רותי יהושע:  ואני מקבלת טלפון אכזרי, בלי לדעת מי אני, אולי בעלי ירצח אותי? אולי הוא לא יודע?     לאותן נשים שאני מדברת עליהן יש סיפורים קשים

רותי יהושע:  מי שלא ראה את הסרט אימהות אבודות, זה הזמן וכדאי לכם לראות

רותי יהושע:  סרט שהוקרן פעם ראשונה במדינת ישראל על ידי ארבע נשים, ואני אחת מהן, שהסכימו לפתוח את הפה ולהגיד שאנחנו אימהות ביולוגיות, ושיפסיקו להסתכל עלינו בסטיגמה

רותי יהושע:  אני לא מכירה אף אימא בעולם שתקום בבוקר ותגיד, אני לא רוצה את הילד הזה

רותי יהושע:  אין דבר כזה

רותי יהושע:  יש פגיעות נפשיות

רותי יהושע:  יש חוקים במדינת ישראל

רותי יהושע:  יש דלתות סגורות במערכת הרווחה ובשירות למען הילד

רותי יהושע:      שתדעו לכם, יש ארגון אחד במדינת ישראל, קוראים לו משפחתא

רותי יהושע:  הוא מתעסק במשולש

רותי יהושע:  בארבע השנים האלה אני הכנסתי את האימהות הביולוגיות בשביל להשמיע את קולן

רותי יהושע:  תכתבו 'רותי יהושע' בגוגל ותראו כמה דברים נעשים, ואימהות רועדות מפחד

רותי יהושע:  אני מקבלת טלפונים: רותי, אני בת 80, מתי אני אראה אותה? מתי אני אראה אותו?     

פנינה תמנו: רותי, תודה רבה לך

פנינה תמנו:  את מעוררת השראה

רותי יהושע: תודה רבה לכם

רותי יהושע:  אני ממש רעדתי

פנינה תמנו: כל הכבוד שלא ויתרת על הקול הזה, ושאת לא מוותרת ושאת עוזרת לנשים

רותי יהושע: ואני אמשיך, ואני לא מתכוונת ללכת מהעולם עד שהקול הזה יישמע

רותי יהושע:  ולא רק זה, שייפתחו דלתות

רותי יהושע:  ועוד דבר קטן ואחרון

רותי יהושע:  יש תוכנית במדינת ישראל, בדיוק קיבלתי אותה הבוקר – התוכנית הלאומית של ילדים בסיכון

רותי יהושע:  אתם יודעים שהילדים האלה שלקחו מאתנו שבאו מילדים בסיכון, לא נמצאים באף תוכנית במדינת ישראל? אבל הילדים האלה דופקים לנו בדלת, לא כולם, דופקים לנו בדלת וגומרים על הנפש שלנו

רותי יהושע:   תודה רבה

פנינה תמנו: תודה, רותי

פנינה תמנו:  מיקי רוטמן מארגון אסל"י, בבקשה

מיקי רויטמן: שלום, אני חברת ועד מנהל בארגון אסל"י – ארגון סרט לבן ישראלי

מיקי רויטמן:  זה ארגון של גברים - - -     

פנינה תמנו: אז למה אישה מייצגת אותו?     

מיקי רויטמן: לצערי, חבריי לא יכלו להגיע היום וביקשו ממני להגיע

מיקי רויטמן:  זה הארגון היחיד שאני מוכנה להיות בו עלה תאנה

מיקי רויטמן:  זה ארגון של גברים שנלחמים באלימות נגד נשים

פנינה תמנו: כמה הוא מונה?     

מיקי רויטמן: יש לנו קרוב ל-100 חברים בארגון היום, וזה נחמד מאוד

מיקי רויטמן:  הארגון עושה הדרכות וסדנאות לילדים, לנערים ולגברים, במטרה למנוע את האלימות

פנינה תמנו: המיקוד הוא אלימות?     

מיקי רויטמן: המיקוד הוא אלימות ומניעת אלימות, והמיקוד הוא מניעת אלימות נגד נשים וילדים

מיקי רויטמן:  הרעיון הוא לעבוד לפני שהאלימות מגיעה לחזית, אלא לפנות לגברים וילדים בכדי למגר את האלימות

פנינה תמנו: הכול מתחיל בחינוך, מהגיל הרך

פנינה תמנו:  הכול צריך להתחיל בחינוך, במערכות החינוך, לדבר עם הילדים על זה מבלי לחשוש ומבלי לפחד

פנינה תמנו:  צריך לדבר איתם, צריך כל הזמן לדבר איתם על זה

מיקי רויטמן: זה מה שאנחנו עושים

מיקי רויטמן:  אנחנו פועלים במסגרת הזאת, ואנחנו נשמח מאוד אם תהיה ועדה בנושא מניעה

מיקי רויטמן:  תודה רבה

פנינה תמנו: תודה

פנינה תמנו:  עו"ד גלי עציון מנעמ"ת, מה התפקיד?     

גלי עציון: אני מנהלת מחלקת ייעוץ וחקיקה

גלי עציון:  כבר נפגשנו, ואני אגיד משהו שחשבתי אם להגיד או לא כדי שתדעו כמה אני ותיקה

גלי עציון:  זה היה בתחילת הדרך, אבל אודליה מופיעה אצלי כאודליה של פנינה תמנו-שטה

גלי עציון:      עברתי קצת מהפכים מאז, ולכן אני אומרת שאני האופטימית הכי פסימית שיש, או הפסימית הכי אופטימית שיש

גלי עציון:  אני מברכת אותך על התפקיד והוא תפקיד חשוב, ואני חושבת שאת האישה הנכונה לתפקיד

גלי עציון:  הייתי מברכת אותך שתהיה תקופה משעממת, אבל, לצערי, כמו שאנחנו רואות כאן, זה כנראה לא יהיה

פנינה תמנו: איך שהוא כל המשברים, לא משנה מה אני עושה, באים אחריי, כמו במשרד העלייה והקליטה, ישר מלחמות, בלגאן, 120,000 עולים חדשים

פנינה תמנו:  זה כבוד גדול

גלי עציון: כן, אז גם פה אני חוששת שלא תהיה תקופה משעממת בכלל

גלי עציון:      נעמ"ת, כמו שאתם יודעים, זה גוף שמתעסק בהרבה מאוד נושאים, והעלו פה הרבה מאוד נושאים שאנחנו מתעסקים בהם ולא אחזור עליהם

פנינה תמנו: אגב, לא מזמן הייתי בסיור עם היו"רית, ובעקבות הסיור אנחנו הגדלנו את המענק לנשים שיוצאות ממקלט לעולות חדשות ל-6,000 שקל

גלי עציון: אני יודעת את זה ואני מברכת על זה, ואני רוצה להגיד עוד משהו בהקשר הזה בהמשך למה שאמרה תמר מרוח נשית

גלי עציון:  אחוזי החזרה של נשים במקלטים למקלטים הם עצומים, והסיבה העיקרית היא הסיבה הכלכלית

גלי עציון:  אחרי תקופה ארוכה של שישה חודשים ולפעמים שמונה חודשים שבה הן היו עטופות ומוגנות, הן יוצאות החוצה למדבר אכזר

גלי עציון:  בתוך המקלט הן מקבלות הבטחת הכנסה באופן אוטומטי,  וכשהן יוצאות הן לא מקבלות

גלי עציון:  אם הן ימצאו עבודה אז ישר תרד להן הקצבה

גלי עציון:  והסיכוי שהן יחזרו לגורם הפוגע שממנו הם ברחו הוא גדול מאוד

גלי עציון:  ואפילו בראייה כלכלית של המדינה - - -     

פנינה תמנו: על כמה נשים בשנה אנחנו מדברות?     

גלי עציון: מעט מאוד

פנינה תמנו: אז אפשר הרי לסדר לכל אישה כזאת דיור ציבורי, למי שאין לה

גלי עציון: לגמרי

פנינה תמנו: אפשר לעשות פה חבילת סיוע

גלי עציון: וגם להאריך את תקופת הבטחת ההכנסה, ולתת להן הזדמנות להשתלב בעבודה

גלי עציון:      אני רוצה להזכיר את הדוח החשוב מאוד של לא אחרת מהמועצה לביטחון לאומי, ואיילת רזין הייתה חברה בצוות הזה, ודיבר על החשיבות של שילוב נשים במוקדי קבלת החלטות

גלי עציון:  ראינו את זה בתקופת הקורונה

גלי עציון:  אנחנו בנעמ"ת בכובע שלנו כמפעילות מעונות, ראינו איך התקבלו החלטות שלא היה להם שום חיבור למציאות

גלי עציון:  הבדיחה בינינו הייתה שבשלב הבא אנחנו נחליף חיתולים בזום

גלי עציון:  החלטות חסרות היגיון ממש

גלי עציון:  זה דוח חשוב מאוד, לא אנחנו, אלא של הגורם הכי מקצועי בממשלה

פנינה תמנו: המל"ל?     

גלי עציון: דוח של המל"ל

גלי עציון:  הייתה החלטת ממשלה שקיבלה את הדו"ח

גלי עציון:  אני לא יודעתי אם זה ימשיך לממשלה הזאת, אבל בכל מקרה בטוח שצריך לעשות דיון בדוח הזה

פנינה תמנו: רשמנו

גלי עציון: אני רוצה להזכיר את כל עובדות הצווארון הוורוד, את כל אלה שהתחלנו לטפל בהן לא בהצלחה יתרה, אלה שבלעדיהן כל העולם הזה לא יכול להתקיים; נשות צוותי הוראה, עובדות סוציאליות שמצבן השתפר בעקבות מאבק אמיץ, אבל עדיין כל הגורמים רואים אותן כמובן מאליו, והשכר שלהן הוא מזעזע

גלי עציון:  ענף מעונות היום קורס, בין השאר, בגלל חוסר התייחסות לתנאי העובדות

גלי עציון:      כמובן, אנחנו חייבות להמשיך להתעסק בנושא מיגור האלימות במשפחה

גלי עציון:  התחלנו בכנסת הקודמת את נושא האיזוק האלקטרוני שהוא קריטי, קריטי, קריטי

גלי עציון:  אני חושבת שזה חוצה מגדרים

גלי עציון:  ישבה פה חברת הכנסת לימור סון הר מלך, ואמרה שצריך לתת יותר כבוד לנושא האימהוּת, אז אני רוצה להגיד בנימה אישית – אני פה כאישה, אבל אני פה גם כאימא לארבעה ילדים

גלי עציון:  ואני פה כי אני אימא לארבעה ילדים, ואני לוקחת את התפקיד הזה ברצינות, ואני רוצה לדאוג שלילדים שלי יהיה עולם קצת יותר טוב

גלי עציון:      עוד מילה אחת ואחרונה

גלי עציון:  דיברה פה נעמה זרביב משוברות שוויון, וזה לא בשנה האחרונה

גלי עציון:  שנים רבות אחורה נשים סובלות מהדרה במרחב הציבורי, נערות גורשו מאוטובוסים או גורשו לאחורי האוטובוס כי הן היו נשים

גלי עציון:  עם כל הכבוד, המרחב הציבורי עדיין סגור לנשים וצריך יותר לפתוח אותו, ולא לסגור אותו חזרה

גלי עציון:  תודה

פנינה תמנו: תודה רבה

פנינה תמנו:  פרופ' שלוה וייל, ראש התצפית הישראלית על רצח נשים

פנינה תמנו:  שלוה, ברוכה הבאה

פנינה תמנו:  אני מכירה אותך מגלגולים אחרים

שלוה וייל: אני נכנסתי לתחום של רצח נשים בישראל בעקבות מחקריי על יהודי אתיופיה בישראל

שלוה וייל:  ברכות לחברת הכנסת פנינה תמנו-שטה, שתצליח בכל מה שהיא תעשה

פנינה תמנו: תודה, בעזרת השם

שלוה וייל: בתקופה שאני התחלתי לחקור את הנושא ב-2010, שליש מכל המקרים של נרצחות בישראל היו יוצאות אתיופיה

שלוה וייל:  השנה לא היה אף מקרה

פנינה תמנו: ברוך השם, ושימשיך כך

שלוה וייל: ברוך השם

פנינה תמנו: אבל 50% הן נשים ערביות

שלוה וייל: שנת 2022 זה השיא של כל השיאים של נרצחות בישראל

שלוה וייל:  אני מדברת לא עבור נשים שהקול שלהן מושתק

שלוה וייל:  אני מדברת בקול של נשים שאין להן קול, שהן נרצחו

שלוה וייל:  24 נשים בישראל נרצחו ב-2022 בגלל שהן נשים

שלוה וייל:  כמובן, עוד נשים נרצחו בשוד ובאירועים פליליים

פנינה תמנו: אבל 24 על רקע מגדרי

שלוה וייל: כן

שלוה וייל:  אפשר למנוע רצח נשים בישראל

שלוה וייל:  הקהילה האתיופית בישראל הוכיחה שזה אפשרי

שלוה וייל:  הם הכניסו תוכניות מניעה, הם פנו לקסים שלהם, למנהיגים שלהם

פנינה תמנו: חלק מהתוכנית שלי כיושבת-ראש הועדה זה לפנות למנהיגוּת הגברית במגזר הערבי ולהכניס אותם לתמונה, מתוך מקום שהם מובילים את המאבק הזה בתוך האוכלוסייה שלהם

פנינה תמנו:      מרכזי הסיוע – דיברנו על התאמה תרבותית, התאמה תרבותית לא ממקום פטרנליסטי או פטרוני, אלא אנחנו חייבים להוביל את התהליך הזה עם הקהילות עצמן

שלוה וייל: יפה מאוד

שלוה וייל:  אני מבקשת דיון כאן בוועדה על רצח נשים בישראל

שלוה וייל:  היה דיון בעבר, אבל על סודות

שלוה וייל:  זה לא אותו דבר

שלוה וייל:  הייתי בוועדה הזאת הרבה פעמים

שלוה וייל:  אני רוצה דיון על רצח נשים בישראל

שלוה וייל:  50% מהרציחות השנה היו ממה שנקרא המגזר הערבי

שלוה וייל:  במאמר שכתבתי ביום ראשון ב'הארץ' אני פירטתי את הנושא

שלוה וייל:  ערביי ישראל או פלסטינאים, או איך שנקרא להם, מהווים 21% מהאוכלוסייה בישראל, אבל מחצית מהנרצחות הן ערביות

שלוה וייל:  משהו לא בסדר

שלוה וייל:  אנחנו צריכים לטפל בזה, ולטפל בזה מהר

שלוה וייל:  זה מגפה כמו קורונה

שלוה וייל:  ואנחנו דורשים מימון לטפל במגפה, כמו שטיפלנו במגפת הקורונה

שלוה וייל:  תודה רבה

פנינה תמנו: תודה רבה

פנינה תמנו:  אורית להב, מנכ"לית מבוי סתום

אורי מקלב: צוהריים טובים

אורי מקלב:  אני רוצה להודות לך ולאחל לך הצלחה רבה בתפקיד

אורי מקלב:      כמו שחה"כ דוידסון סיפר על נשים שמוטרדות בצבא, אז אצלי אחת העובדות במשרד סיפרה לי שהבת שלה מתבגרת

אורי מקלב:  הן גרות במרכז העיר ירושלים, והיא מוטרדת אחת לכמה ימים, ברחוב, באוטובוס

אורי מקלב:  עד שלכל אישה לא יהיה את המרחב הציבורי הבטוח, אז אנחנו רחוקות מאוד משוויון

אורי מקלב:  אבל לא באתי לדבר על זה

אורי מקלב:  באתי לדבר על נשים עגונות ומסורבות גט

אורי מקלב:      אני מנכ"לית של ארגון מבוי סתום, שעוזר לנשים עגונות, מעניק להן סיוע משפטי, סיוע רגשי, ונלחם למען הזכות של כל אישה להתגרש

אורי מקלב:  ההפליה הממוסדת הכי קשה שקיימת היום בחוק היא בנושא הזה של נשים עגונות ומסורבות גט

פנינה תמנו: למרות שהיו תקופות של קפיצה אדירה בתחום עם חה"כ לשעבר עליזה לביא, חברתי, והצלחתן לעשות - - -     

אורי מקלב: נכון, והייתה לי הזכות להיות העוזרת הפרלמנטרית שלה במשך כמה שנים, אז אני כמובן יודעת על כל העבודה שלה בתחום

אורי מקלב:  אבל כל הפתרונות שמדברים עליהם מדברים רק על צמצום התופעה, ולא על מיגור מלא שלה

אורי מקלב:  ויש לנו פה בעיה קשה בזכויות

אורי מקלב:  בכל מדינה מערבית אחרת לנשים יש זכות להתגרש, הן לא תלויות בגבר שישחרר אותן

אורי מקלב:  ורק אצלנו הזכות הזאת נרמסת ברגל גסה כבר עשרות שנים

אורי מקלב:  ועד שלא יהיה פה שינוי משמעותי בתפיסה, אנחנו נמשיך לראות נשים שנאבקות עבור החופש הכל-כך בסיסי הזה

אורי מקלב:      ברמת הצרכים המיידיים והדחופים בנושא הזה, אנחנו צריכות, קודם כל, לפעול להצעת חוק להפקעת קידושין במקרים של אלימות חמורה

אורי מקלב:  אנחנו יודעות שגברים, גם כשהם שמנסים לרצוח את הנשים שלהן - - -     

פנינה תמנו: אנחנו נקיים דיון ספציפי על זה וגם פגישת עבודה

אורי מקלב: בסדר גמור

פנינה תמנו: אנחנו נעשה את זה מסודר

פנינה תמנו:  עכשיו לי יותר חשוב גם להכיר אתכן

פנינה תמנו:  אין הרבה הזדמנויות שכולן יושבות

פנינה תמנו:  אז מי שעומדת לדבר, נא להשתדל להישאר ברמת המאקרו, כי למיקרו נשאיר זמן, בתקווה שלא הרבה זמן כמו שחה"כ אלהרר בירכה אותי

פנינה תמנו:  ועדיין אנחנו נמצא את הזמן לצלול לתוך הנושאים החשובים הללו

אורי מקלב: תודה רבה

פנינה תמנו: עו"ד גילי ורון מוויצ"ו, בבקשה

גילי ורון: צוהריים טובים

גילי ורון:  נעים מאוד, אני מנהלת את המערך המשפטי בוויצ"ו

פנינה תמנו: למה העומדות בראש הארגונים לא הגיעו?     

גילי ורון: הן נמצאות כאן גם

פנינה תמנו: אה, שלום

פנינה תמנו:  אני שמחה שאת כאן

גילי ורון: אני מצטרפת, כמובן, גם לברכות

גילי ורון:  גם ברכת הצלחה לך וגם ברכת הערכה רבה לחה"כ עאידה תומא סלימאן, חברה יקרה שהלכה איתנו דרך ארוכה ואני בטוחה שתמשיך

גילי ורון:      ויצ"ו פעלה למען קידום נשים עוד מלפני קום המדינה ותמשיך לפעול למען קידום נשים כי זו המחויבות שלנו לנשים ולחברה הישראלית

גילי ורון:  אנחנו שואפות, כמובן, לעשות את זה בשיתוף פעולה עם כל ממשלה, מאתגרת ככל שתהיה, והממשלה הזו אכן מאתגרת מאוד

גילי ורון:      מפאת קוצר הזמן, אני רוצה לגעת בארבעה נושאים רק ברמת המאקרו

גילי ורון:  אני אצטרף לנושא של מקצועות הצווארון הוורוד, וחברתי אפרת רותם מאיגוד העובדות והעובדים הסוציאליים תרחיב – קמפיין שוויצ"ו הובילה במרץ האחרון במסגרת יום האישה

גילי ורון:  זה נושא שדנו בו כאן במסגרת הוועדה הזו, ולא יכול להיות מורד מהשולחן

גילי ורון:  זה נושא שאני חושבת שיש לו וחייב להיות לו קונצנזוס רחב, כי הוא נוגע לכולנו בכל אספקט של החיים

פנינה תמנו: אגב, ראינו שכשיש מאבק שמובל על ידי נשים – למשל, המאבק של המורים, זה שהשרה היוצאת יפעת שאשא-ביטון יחד עם יפה בן-דוד, יו"ר ראש הסתדרות המורים, הצליחו להוביל ולהשיג במאבקן – זה מורגש

גילי ורון: גם העובדות הסוציאליות שעשו את זה קודם לכן

פנינה תמנו: בוודאי

פנינה תמנו:  ענבל, ויש לי שתי אחיות עובדות סוציאליות והן היו מפגינות

גילי ורון: אפרת תרחיב על זה

גילי ורון:  אבל כן, זה עובדות סוציאליות, זה מורות, זה מרפאות בעיסוק, זה כל התחומים שיש בהן רוב נשי

גילי ורון:      אני רוצה בקצרה להזכיר את תיקון 18 לחוק למניעת אלימות במשפחה, תיקון שהובלנו כאן במסגרת הוועדה ושענת מימון מכירה היטב

גילי ורון:  זה חוק שנכנס לתוקף 15 באוגוסט האחרון, ולא מיושם

גילי ורון:  וזה חוק שלפתחה של הוועדה הזו לפקח עליו

פנינה תמנו: אנחנו נקיים על זה דיון

גילי ורון: נושא נוסף שאנחנו מובילות בשיתוף פעולה עם הקליניקות המשפטיות במכללה למנהל הוא נושא אלימות טכנולוגית

גילי ורון:  הצעת חוק שיזמנו וכתבנו יחד, וגם כאן במסגרת הוועדה הזאת קיימנו דיון חשוב ביוני האחרון

פנינה תמנו: למה את מתכוונת כשאת אומרת אלימות טכנולוגית?     

גילי ורון: אני מתכוונת לכל מופעי האלימות שהטכנולוגיה מסייעת להוציא אותן לפועל

גילי ורון:  יש לנו הצעת חוק כתובה, וכמו שאמרתי, היא נדונה כאן במסגרת הוועדה ביוני האחרון

גילי ורון:  זה נושא שגם אותו אפשר למסגר באופנים רבים

גילי ורון:  היה אתמול יום מצוין בשיתוף הרשות לקידום מעמד האישה, שעסק גם הוא בסופה הטכנולוגית והדגיש והדגים את הרלוונטיות של הנושא הזה

פנינה תמנו: משפט אחרון, בבקשה

פנינה תמנו:  אני רוצה לאפשר לעוד נשים

גילי ורון: הנושא האחרון הוא הנושא של ילדים חשופים לאלימות שגם לו יש ממשק לנושאים רבים שעלו כאן והועלו מזוויות שונות

גילי ורון:  זה נושא שאנחנו בוויצ"ו עוסקות בו רבות, בשלל אספקטים, וגם עליו אנחנו נשמח לקיים דיון ספציפי

גילי ורון:  תודה רבה והמון הצלחה

פנינה תמנו: תודה רבה

פנינה תמנו:  מיכל מטס-ליטמנוביץ, מנכ"לית עבודה שווה, בבקשה

מיכל מטס-ליטמנוביץ: כבוד יושבת-ראש הוועדה חברת הכנסת פנינה תמנו-שטה, חברות וחברי כנסת נכבדים, חברות וחברים יקרים, אני מיכל מטס-ליטמנוביץ, מייסדת ומנכ"לית שותפה של עבודה שווה, לקידום שוויון מגדרי בשוק התעסוקה והתו השווה לארגונים

מיכל מטס-ליטמנוביץ:      אני מבקשת ממך ובטוחה שכך תעשי, לסייע בהעברת תקציבים מגדריים, להוביל ולסייע בחקיקה למען שוויון מגדרי, וחשוב לא פחות, לוודא שישנה אכיפה; לפעול ולקדם על מנת שיהיה ייצוג שוויוני של נשים גם בקרב נושאי תפקידים במשרדי ממשלה, בחברות ממשלתיות ציבוריות ופרטיות

מיכל מטס-ליטמנוביץ:  אני מבקשת ממך, ואף מפצירה בכל הנוכחות והנוכחים כאן וגם מחוץ לוועדה החשובה הזו, לעבוד בשיתוף

מיכל מטס-ליטמנוביץ:  חברי וחברות קואליציה ואופוזיציה מכל הקשת הפוליטית, המטרה חשובה יותר מכל מפלגה

מיכל מטס-ליטמנוביץ:      אני מבקשת גם שנמשיך יחד את יוזמת משרד הכלכלה והשרה לשעבר אורנה ברביבאי, בהקשר לפורום הרב-מגזרי לתעסוקת נשים

מיכל מטס-ליטמנוביץ:  חשוב מאוד שנמשיך את היוזמה הברוכה הזאת

פנינה תמנו: אני דיברתי השבוע עם מנהלת זרוע עבודה, תאיר איפרגן, איך שנכנסתי לתפקיד

פנינה תמנו:  אני בטוחה שאנחנו נדע יחד איתה למצות זכויות, להוביל מהלכים, כמובן, בתיאום עם השר הרלוונטי, שר הכלכלה הנכנס

מיכל מטס-ליטמנוביץ: כי התבצע כבר לא מעט, וזה רק להמשיך בעצם את הדרך

מיכל מטס-ליטמנוביץ:  ואני כאן לסייע גם לך וגם לכולכם, יחד עם לא מעט אנשים טובים ונשים טובות בתחילת ואמצע הדרך

מיכל מטס-ליטמנוביץ:  עבודה רבה עוד לפנינו, אז תודה רבה

פנינה תמנו: תודה

פנינה תמנו:  עו"ד חיה מנע, בבקשה

חיה מנע: תודה רבה

חיה מנע:  אנחנו מכירות הרבה שנים, מהפעילות בלשכת עורכי הדין, מהחטיבה החברתית, ואני יודעת שהנושאים החברתיים הם בדמך ובנפשך

חיה מנע:  ואני בטוחה שהמינוי הזה מתאים לך ושאת תעשי דברים טובים בוועדה

חיה מנע:      אני חברה מתמידה בישיבות האלה של הוועדה כבר הרבה מאוד שנים

חיה מנע:  התחלתי עם עאידה תומא סלימאן, ואחר כך עם עודד פורר, ועכשיו איתך

חיה מנע:  וגם בעבר, כמובן, השתתפתי בישיבות נוספות כאשר המטרה שעומדת בפניי תמיד היא להשמיע את קולן של הנשים העצמאיות בישראל

חיה מנע:      דיברו כאן על מצב של חופש כלכלי, דיברו כאן על עצמאות, על חוסן נפשי, על היעדר אלימות, על הרבה דברים שאנחנו שואפות ושואפים עבור הנשים

חיה מנע:  וזה מתחיל ונגמר בביטחון עצמי, באפשרות להתפרנס, להיות עצמאית, והכל קשור

חיה מנע:  אישה עצמאית, אישה שמתפרנסת, שיש לה יכולות כספיות נפרדות משל בן הזוג שלה, שיש לה עסק, שיש לה הערכה עצמית וביטחון עצמי, יהיה לה כוח ועוצמה לעזור גם לנשים אחרות

חיה מנע:  אלימות ואלימות כלכלית הן נגע שהוא בכל רמות האוכלוסייה ובכל הבתים, לצערי

חיה מנע:  אי אפשר לשים את האצבע, אבל עדיין זה מקטין את הסבירות שהאישה הזאת תישאר באותו מקום פוגע כי היא יודעת שיש לה אפשרות בחוץ גם בזכות עצמה

חיה מנע:      לכן, צריך להבין שלעובדה שאין היום רשת ביטחון סוציאלית לנשים עצמאיות, כפי שאין גם לגברים עצמאים – אבל אישה מלכתחילה מגיעה ממקום שהוא הרבה יותר קשה, מקום שהיא הרבה יותר זקוקה לרשת ביטחון סוציאלית

חיה מנע:  אני אתן לכם דוגמה אחת של משהו שאני רוצה לקדם ומקדמת הרבה מאוד זמן זה הנושא של טיפולי פוריות

חיה מנע:  אנחנו מדינה שמעודדת ילודה, מעודדת רצון שנשים יביאו ילדים וכמה שיותר, ויש נשים שלא יכולות ללדת

חיה מנע:  אם היא שכירה אז יש לה אפשרות לקבל טיפולי פוריות, ויכירו לה בכך, זה לא ייחשב לה כימי היעדרות מהעבודה

חיה מנע:  יש לה 40 ימים בשנה

חיה מנע:  זה לא קיים לגבי עצמאית

חיה מנע:      קחו לכם דוגמה של אישה עצמאית שעוברת טיפולי פוריות ומעסיקה עבודת שכירה שעוברת טיפולי פוריות, רק לאחת מהן יכירו

חיה מנע:  אחת מהן תצטרך למצוא מחליפה בעסק העצמאי שלה, וגם לממן את העובדה הזאת שהיא רוצה להביא ילדים לעולם

חיה מנע:  זו הפליה

חיה מנע:  אני לא מכירה דרך אחרת לכנות את הדברים האלה, וזו דוגמה הכי קיצונית שאני יכולה להביא, אבל יש דוגמאות נוספות

פנינה תמנו: וזה עולם ומלואו בשביל אותן נשים שרוצות להביא ילדים לעולם

חיה מנע: נכון

חיה מנע:  אני רק רוצה לומר כמה דברים ממש קטנים

חיה מנע:      קודם כל, העניין הוא שיש הרבה מאוד הצעות חוק שניסינו לקדם במהלך השנים בלהב

חיה מנע:  חלקן עברו, כמו הכרה בעובדה שנשים אחרי לידה יכולות לקבל דמי לידה, ולא ישללו מהן אם הן מבקרות בעסק שלהן

חיה מנע:  אבל יש דברים כמו העלאת גיל פרישה לפנסיה, שהתחשבו בכולן, בדקו איך זה משפיע גם על עקרות בית, ולגבי עצמאיות, לא בדקו איך זה משפיע עליהן

חיה מנע:  כמובן שלאישה עצמאית הרבה פעמים אין פנסיה או שיש לה פנסיה הרבה יותר נמוכה משל שכירה

חיה מנע:      המסר שלי היום צריך להיות מאוד חשוב

חיה מנע:  אני מבקשת שבכל דיון שבו בוחנים השפעה של חוק או מעלים סוגיה, תבחנו גם לגבי נשים עצמאיות

פנינה תמנו: אז אני רוצה לבקש ממך משהו

פנינה תמנו:  אני בטוחה שזה קיים, אבל תרכזי לנו את כל הנקודות, החסמים והאתגרים שיש לנשים עצמאיות, ואנחנו ניקח את זה וגם אם נדע לעבוד עם הנקודות שתעלו

פנינה תמנו:  גם אם לא נשיג את ה-100%, אנחנו נמקד ונראה איך אנחנו עושים ביחד עם להב

חיה מנע: וממש בקצרה, פנינה - - -     

פנינה תמנו: אני לא יכולה, לא יכולה

פנינה תמנו:  אני מבקשת, זה פשוט בא על חשבון מישהי אחרת

פנינה תמנו:  ד"ר הדס בן אליהו עדיין כאן? רציתי שהיא תסכם עם המדד, אבל אנחנו ביום כזה שהתגלגל ולא הצלחנו לתת ביטוי לכולם

פנינה תמנו:  אבל נעשה דיוני עבודה, כמו שאמרנו

פנינה תמנו:      עובדת סוציאלית אפרת רותם מאיגוד העובדות והעובדים הסוציאליים, בבקשה

פנינה תמנו:  ואני מבקשת שניצור קשר עם ד"ר הדס על המדד, ואני אאפשר להם כי זה יצא רק בשבוע האחרון הוא מדד חשוב ביותר

אפרת רותם: צוהריים טובים, אני עובדת סוציאלית ועו"ד אפרת רותם, מנהלת חטיבה ארצית באיגוד העובדות והעובדים הסוציאליים

אפרת רותם:  יושבת לידי עובדת סוציאלית טלי הרן, פעילה באיגוד

אפרת רותם:  היתרון והחיסרון בלסכם את הדיון זה שכל הברכות כבר נאמרו, וזה נשמע כמו כללי הטקס, אבל בלב מלא ואמיתי אני רוצה לברך אותך, היושבת-הראש, על המינוי והמון הצלחה

פנינה תמנו: תודה רבה

אפרת רותם: הוועדה הזאת לאורך השנים הייתה תמיד בית עבורנו, העובדות הסוציאליות, עבור השירותים החברתיים בישראל

פנינה תמנו: כך היא תמשיך להיות, גם אם יהיו דברים שאנחנו נתווכח עליהם

אפרת רותם: חד משמעית

אפרת רותם:      הדבר שהכי חשוב לי להציף היום זה את מה שאמרו קודמותיי גלי עציון וגילי ורון בנושא הצווארון הוורוד

אפרת רותם:  יש משבר חוצה מקצועות, והמאפיין המשותף של כולם הוא שהם מקצועות נשיים; אם זה סייעות, גננות, מורות, אחיות, קלינאיות תקשורת, וכמובן עובדות סוציאליות שעליהן אני יודעת להעיד בצורה הרבה יותר מעמיקה

אפרת רותם:  בכולם יש מגמה מדאיגה מאוד של נטישה

אפרת רותם:  היא הואצה בצורה קיצונית בגלל הקורונה

אפרת רותם:  בעבודה סוציאלית, למשל, בין 2019 ל-2021, לפי הלשכה המרכזית לסטטיסטיקה, גידול של פי 1

אפרת רותם: 5 במשרות הפנויות במשק

אפרת רותם:  זאת אומרת, משרות שכבר קיימות ואף אחת לא מוכנה להגיע ולאייש אותן

אפרת רותם:      זה קשור להרבה סיבות

אפרת רותם:  זה קשור לשכר, זה קשור לעומסים

אפרת רותם:  למשל, בעבודה סוציאלית העומסים הם כל כך קיצוניים שלפי סקר שעשינו באפריל האחרון, לעובדת סוציאלית שעובדת עם נשים נפגעות אלימות במשפחה, יש 9 דקות ו-50 שניות בשבוע לאישה

פנינה תמנו: כמה תיקים בממוצע? אני זוכרת שזה היה 250, ואחר כך זה עלה ליותר

אפרת רותם: זה משתנה

אפרת רותם:  זה משתנה לפי רשויות ולפי תחומים

אפרת רותם:  לא במקרה, ככל שהרשות מצב כלכלי מוחלש יותר, ככה העומס גדול יותר

אפרת רותם:  והתוצאה היא שנשים נפגעות פעמיים

אפרת רותם:  נשים נפגעות כשהן עובדות במקצוע והן צריכות להידרש לעבוד בתנאי העסקה לא סבירים, ונשים נפגעות גם כשהן צריכות לצרוך את השירותים

אפרת רותם:  אם אין גננת בגן, הנפגעת הראשונה היא האימא שהאחריות על הטיפול בילד היא עליה

אפרת רותם:  אם אין שירות ציבורי שיודע לתת מענה לנשים במצבי מצוקה ובצומתי משבר בחיים לנשים מוחלשות – מי שיש לה כסף תמצא את השירות הפרטי שגדל וצומח, ומי שאין לה נשארת בשירות הציבורי שקורס

אפרת רותם:  ושוב, הנשים הן הנפגעות הראשיות

אפרת רותם:  ולאחר מכן, כמובן, גם הילדים שנפגעים כתוצאה מאותה פגיעה בנשים שלא מקבלות את הטיפול

אפרת רותם:  תודה רבה

פנינה תמנו: תודה רבה

פנינה תמנו:  שני דוברים אחרונים

פנינה תמנו:  הגענו לסוף

פנינה תמנו:  רחל סוויסה, מנשים עושות שלום

פנינה תמנו:  ולאחר מכן נאפשר לדני גיגי, אם זה רלוונטי

דני גיגי: רק מילה על דיור ציבורי

פנינה תמנו: בסדר גמור

פנינה תמנו:  ועדי אגסי, אחרונה חביבה

עדי אגסי שפיר: אני חייבת לצאת

פנינה תמנו: עדי, זו בחירה שלך

עדי אגסי שפיר: יש לי ילד להוציא מהגן

עדי אגסי שפיר:  מה לעשות?     

פנינה תמנו: באיזו שעה את צריכה להוציא אותו?         

עדי אגסי שפיר: ב-13:15

פנינה תמנו: אז אנחנו ניתן לעדי להיות לפני שניכם

פנינה תמנו:  בבקשה, עדי

עדי אגסי שפיר: נעים מאוד

עדי אגסי שפיר:  אני מייצגת את ארגון בונות אלטרנטיבה

עדי אגסי שפיר:  הי פנינה, אני מאוד שמחה שקיבלת את התפקיד הזה

עדי אגסי שפיר:  אני אציין שפנינה הייתה המנטורית שלי בעבר, בבית הספר לפוליטיקה

פנינה תמנו: מנטורית גרועה, אבל תודה שאת מפרגנת

עדי אגסי שפיר: מנטורית נהדרת, והנה אני כאן

עדי אגסי שפיר:  אני גם מחזיקה עט של בית הספר לפוליטיקה

עדי אגסי שפיר:  אני אדבר בגדול על קבוצת בונות אלטרנטיבה

עדי אגסי שפיר:      אנחנו קבוצת לחץ אקטיביסטית של נשים בכירות במשק ובחברה הישראלית

עדי אגסי שפיר:  אנחנו פועלות ביחד כדי לקדם גם שוויון מגדרי וקידום נשים וגם מאבק באלימות נגד נשים

עדי אגסי שפיר:  יש הרבה חברות ארגונים כאן שהן חברות בבונות אלטרנטיבה, ואנחנו התחלנו אחרי האונס של הנאנסת באילת, מי שזוכר, שם התחיל הזעם

עדי אגסי שפיר:  ומאז אנחנו פועלות ביחד לתמוך בהרבה מאוד מאבקים ולקדם מאבקים

עדי אגסי שפיר:  למשל, המאבק לשכר שווה שעשינו יחד עם מיכל, השוואת תנאי נבחרת הנשים בכדורגל לתנאי נבחרת הגברים, החמרת ענישה בהרבה מאוד מקרים, כמו האונס במלונית הקורונה והאונס שביצע יובל כרמי, השחרור המוקדם של אלון קסטיאל, ועוד הרבה מאוד מקרים; פתיחת הערר של התיק של אייל גולן, גם זה מאבק שלקחנו בו חלק

עדי אגסי שפיר:      כבר עלו כאן כל ההצעות שהקואליציה הנוכחית מתחילה להעלות

עדי אגסי שפיר:  ציינתי פה כמה מקרים של החמרת ענישה של פוגעים מיניים, למשל, כל ענישה קלה של פגיעה מינית, זה אחד הנושאים הבעייתיים במדינת ישראל

עדי אגסי שפיר:  יש לנו היום מפלגה בקואליציה ששמה לה למטרה להילחם בתלונות שווא, לדוגמה, ומאידך, היא מוציאה הצעת חוק להחמיר ענישה של פוגעים מיניים כשמדובר בפגיעה על רקע לאומני בלבד

עדי אגסי שפיר:  אבל אם זה לא על רקע לאומני, אז לא צריך להחמיר, זה בסדר

עדי אגסי שפיר:  מה שמראה לנו שבעצם מה שאכפת להם זה לא הנפגעות, אלא הרקע שממנו זה מגיע, או כמו שאמרה מישהי: אם מישהו אונס אותך, תקווי שהוא ערבי כדי שהוא יקבל עונש חמור

עדי אגסי שפיר:      אז אנחנו מבינות כאן כמה המאבק שלנו ביחד עכשיו הרבה יותר חשוב

עדי אגסי שפיר:  הרמנו לאחרונה את קואליציית ארגוני הנשים שמורן דיברה עליה קודם

עדי אגסי שפיר:  אנחנו נפעל ביחד ללא קשר לשיוך פוליטי כזה או אחר, או מגזרי כזה או אחר

עדי אגסי שפיר:  המאבק שלנו ביחד חשוב מאוד

עדי אגסי שפיר:  מיכל שיר גם דיברה על זה קודם

עדי אגסי שפיר:  ההצעות שעולות, גם אם הן לא יעברו, בסופו של דבר, הן כן יוצרות שיח מרכזי ומגיעות לשיח המרכזי, וזה נותן אווירה מסוימת, וחייבים להילחם בזה, כל אחת מהמקום שלה, ולדבר היטב נגד כל הניסיונות האלה להפחית אותנו

עדי אגסי שפיר:  זה לא משנה מאיפה הגענו ומה המגדר שלנו, אנחנו זכאיות לאותן זכויות כמו כל אחד אחר, בין אם אנחנו מהמפלגה זו או אחרת, או מהמגזר הזה או השני

עדי אגסי שפיר:  ואני מקווה שנצליח לעבוד יחד בשיתוף פעולה גם בקדנציה הזו ונקדם יחד מאבקים טובים

פנינה תמנו: תודה רבה לך, עדי

פנינה תמנו:  אמרת אמירה מצמררת מאוד שפוגשת אותי בהרבה מאוד מקומות

פנינה תמנו:  לפעמים כשנרצח ילד, והשבוע נרצח ילד בן 15, אני ישבתי ופשוט התפללתי שזה יפתח את המהדורות, וזה לא פתח

פנינה תמנו:  ובעיניי, זה רק כי הוא ילד אתיופי

פנינה תמנו:  אם זה היה ילד אחר בן 15 שנדקר מתחת לבניין שלו, ואם מסתכלים עליו היטב רואים בייבי-פייס – ילד שאיבד את חייו

פנינה תמנו:  וזה מתחבר בדיוק למה שאמרת על הענישה

פנינה תמנו:      ככתבת משפט לשעבר, כמי שישבה רבות בדיונים, לא בגלל העבודה, פשוט כי היה לי חשוב מאוד לראות את הפערים בגזרי הדין – זה היה מטלטל

פנינה תמנו:  זה מטלטל וזה ממשיך לטלטל

פנינה תמנו:  ואנחנו צריכות לדאוג שההפליה שקיימת במקומות אחרים לא תפגע בזכויות נשים, אבל בסוף אם אנחנו קושרים הכול, שוויון הוא שוויון

פנינה תמנו:  ואם יש הפליה כלפי נשים, היא תפגע בסוף בהפליה כלפי שחורים, ואם כלפי שחורים, אז גם כלפי להט"ב ואחרים, וזה מעגל אחד גדול של יכולת לראות צדק ויכולת לראות שוויון, ושהכול בסופו של דבר קשור זה בזה

פנינה תמנו:      רונית לב-ארי היקרה, שמובילה הרבה שנים מאבקים חשובים, מעמותת בית רות לנערות, בבקשה

רונית לב-ארי: תודה רבה

רונית לב-ארי:  כמובן, אני מצטרפת לברכות

רונית לב-ארי:  אני שמחה מאוד על המינוי שלך, וכששמעתי הרגשתי שזה מינוי נהדר

רונית לב-ארי:      אני מאוד מקווה שהוועדה תיתן מקום לנושא של נערות וצעירות בסיכון

רונית לב-ארי:  בתקופת הקדנציה של חה"כ פורר כיושב-ראש הוועדה, הייתה ועדת משנה לנושא של נערות וצעירות בסיכון

רונית לב-ארי:  ואיך שהוא זה קצת התמסמס, כי הבנתי שוועדת משנה זה לא משהו שהוא קבוע ונשאר

רונית לב-ארי:  אולי היושבת-ראש תחליט - - -     

פנינה תמנו: או שנקים ועדת משנה או שנדון בה בעצמנו

רונית לב-ארי: בדיוק

רונית לב-ארי:  לנושא של נערות בכלל, ונערות בסיכון בפרט, מכל המגוון של התרבויות והמגזרים, אני חושבת שהוועדה הזו היא אכסניה חשובה מאוד, גם לנשים צעירות בסיכון, ובעיקר אימהות צעירות בסיכון, ורותי דיברה קודם על המורכבות

רונית לב-ארי:  אלה נושאים חשובים מאוד

רונית לב-ארי:  אני מקווה ואני בטוחה שאת תיתני להם מקום

פנינה תמנו: נרים את הכפפה בעניין הזה

פנינה תמנו:  זה נושא חשוב מאוד

פנינה תמנו:  תודה ששמת את זה על השולחן, ובהחלט ניתן לזה מענה בוועדה, בין אם בוועדת משנה ובין אם כאן במליאה העיקרית

פנינה תמנו:      רחל סוויסה, מנשים עושות שלום, בבקשה

רפאל סויסה: תודה רבה

פנינה תמנו: תודה לך

פנינה תמנו:  ובכלל תודה לכולכן שהמתנתן בסבלנות

פנינה תמנו:  זה לא מובן מאליו

פנינה תמנו:  ויתרה מכך, אני חייבת לומר עוד דבר מעודד מאוד

פנינה תמנו:  בפעם ראשונה נכנסתי לכנסת ב-2013, ופתאום שלמעגל של האקטיביזם עבור
זכויות נשים נכנסו הרבה מאוד נשים צעירות והרבה מאוד פרצופים חדשים

פנינה תמנו:  וזה מצוין

פנינה תמנו:  בבקשה, רחל, וסליחה שקטעתי אותך פעמיים

רפאל סויסה: יושבת-ראש נכבדה, קודם כל, ברכות על המינוי ואיחולי הצלחה

רפאל סויסה:      אני מייצגת את נשים עושות שלום, תנועה של 47,000 נשים, וגם כמה גברים, מכל שדרות החברה

רפאל סויסה:  מטרת התנועה כינון הסכם עם הפלסטינים בהשתתפות מלאה ושוויונית של נשים בכל שלבי התהליך,  בהתאם להחלטה 1325 של מועצת הביטחון שישראל אימצה, דרך אגב, אבל לא מיישמת, כפי שאנחנו דורשות גם השתתפות נשים בתהליכי קבלת החלטות בכלל ובאלה המדיניות-ביטחוניות בפרט

רפאל סויסה:      אני מזכירה את הבחירות למועצות המקומיות שיתקיימו מתי שהוא בסתיו

רפאל סויסה:  ומאוד חשוב שכולנו נהיה מודעות לזה וגם נקדם נשים לעניין של המועצות המקומיות

רפאל סויסה:  ראינו היום בבוקר דוגמה של אישה שהייתה ראש מועצה מקומית, וכיום היא חברת כנסת

רפאל סויסה:  מצטערת, אני לא זוכרת את שמה

קריאה: מטי צרפתי הרכבי

פנינה תמנו: אני מתכוונת לעשות דיון שבו נזמין את כל המנכ"לים של כל המפלגות

פנינה תמנו:  כפי שאתם יודעים, הקשר במערכת הבחירות בין המפלגות הארציות להתמודדות המוניציפלית היא  מימון

פנינה תמנו:  אני חושב שצריך לקרוא למפלגות שנמצאות כאן בבית הזה, לדעת לעמוד מאחורי נשים, נשים שיש להן מסוגלות, כישורים ורוצות לרוץ, ולדעת לתת להן את הדחיפה הנכונה

פנינה תמנו:  זה מתחיל כבר עכשיו בשלבים האלה שכולם מנהלים משאים-ומתנים

רפאל סויסה: לבסוף, אני רוצה לומר שיותר מנשמח להמשיך לשתף פעולה עם הוועדה, כמובן, ועם ארגונים שנציגותיהן יושבות כאן, והכול בהתאם לעניין

רפאל סויסה:  האתגרים רבים, ורק בשילוב ידיים נצליח

רפאל סויסה:  תודה

פנינה תמנו: תודה, רחל

פנינה תמנו:  דני, הגענו אליך

פנינה תמנו:  בבקשה, ואז אני אסכם

דני גיגי: אני דני גיגי, מנכ"ל פורום הדיור הציבורי

דני גיגי:  האמת היא שלא התכוונתי לדבר

דני גיגי:  באתי להקשיב ושמעתי שדיברו על הדיור הציבורי

דני גיגי:      קודם כל, הוועדה הזאת הייתה בית בשבילנו, ואני מקווה שהיא תמשיך להיות בית בשביל המאבק של הדיור הציבורי

דני גיגי:  תמיד היה פה קשב וממש רצון לסייע

דני גיגי:  אני רוצה להגיד שני דברים, שלדעתי, הם על סדר היום והם חשובים ממש

דני גיגי:      מאבק הדיור הציבורי הוא מאבק של נאבקות, והרבה מאוד הן נשים הסובלות מההזנחה של הדיור הציבורי בישראל

דני גיגי:  נתנו פה את מקרי הקצה של נשים שסובלות מאלימות,  ואני חושב שזה מפוצץ פשוט שבמדינת ישראל עד היום אין קריטריון זכאות לאישה שסובלת מאלימות

דני גיגי:  זאת אומרת, היום אישה שסובלת מאלימות לא זכאית לדיור ציבורי כאישה שסובלת מאלימות

דני גיגי:  זאת אומרת, אם היא רוצה לצאת מהבית שלה בגלל שהיא סובלת מאלימות, אין לה לאיפה ללכת, אין פתרון

דני גיגי:      הפתרון היחידי שמקצה המדינה לנשים שסובלות מאלימות, על פי דוח של הכנסת שיצא לפני כ-8 חודשים, זה 700 עד 1,200 שקלים שניתנים לה כדי שתלך ותמצא דירה בשכירות

דני גיגי:  רוב הנשים האלה גם לא מוצאות דירה בשכירות, כי אין דירות בשכירות ב-700 עד 1,200 שקל, ואז הכסף הזה הולך לאיבוד

דני גיגי:      אבל זה רק הקצה

דני גיגי:  הבעיה הגדולה היא קריטריונים לזכאות, שהם פוגעניים כלפי נשים

דני גיגי:  נשים שמקבלות מזונות לא זכאיות לדיור ציבורי

דני גיגי:  נשים שיש להן שני ילדים לא זכאות לדיור ציבורי

דני גיגי:  אומרים להן, תעשי עוד ילד

קריאות: מה זאת אומרת?     

פנינה תמנו: לא

פנינה תמנו:  יש קריטריונים

פנינה תמנו:  זה לא בהכרח שנשים שמקבלות מזונות לא זכאיות

דני גיגי: במדינת ישראל אישה שמקבלת מזונות לא זכאית, בהגדרה, לדיור ציבורי

דני גיגי:  היא לא יכולה לקבל דיור ציבורי

פנינה תמנו: מה?! בגלל מזונות היא לא יכולה להיות זכאית?     

דני גיגי: כן, חד-משמעית

דני גיגי:  וזה הגיע גם לבית המשפט

פנינה תמנו: זה לא משהו שידעתי

פנינה תמנו:  אגב, יש הרבה מאוד דירות ריקות

פנינה תמנו:  אני אומרת לך את זה כשרת העלייה והקליטה לשעבר

דני גיגי: נכון

פנינה תמנו: הלכנו למהלך של שיפוץ לא מעט דירות לצורך קליטה מסיבית של עולים חדשים, שפשוט לא היה להן דורש

דני גיגי: הזנחה פושעת

פנינה תמנו: לא, לא

פנינה תמנו:  אני אומרת לך את זה כדי שתעשה עם זה משהו

פנינה תמנו:  לא כדי שתגיד שזה הזנחה פושעת

פנינה תמנו:  זה נכון לא במרכז הארץ, אבל הפריפריה נהדרת, וצריך לראות איך מזרזים את איוש המקומות, במקום להגיד שלא מוצאים מי שרוצה לגור

פנינה תמנו:  אני לא מאמינה בדבר הזה

פנינה תמנו:  אני פשוט לא מאמינה בדבר הזה

פנינה תמנו:  תודה רבה לך

פנינה תמנו:      לסיכום, אני רוצה להודות לכם על כנס מעורר השראה בתקופה של דאגה גדולה

פנינה תמנו:  אני חושבת שהתקופה הזאת מעמידה את כולנו במבחן ביכולת לשמור על הרצף ההיסטורי בהתקדמות מעמד האישה וזכויות נשים במדינת ישראל, אבל לא רק – גם בהבנה וביכולת שלנו לשתף פעולה אחת עם השנייה מבלי שאנחנו בודקות מאיזה צד של המתרס אנחנו; הבנה ועמידה במבחן היכולות שלנו ואיך היכולות שלנו יבואו לידי ביטוי בפעולות מול הממשלה, מול מקבלי ההחלטות, מול חקיקה, מול מציאות, ובטח מול היכולת שלנו לראות את הנשים שזקוקות לנו

פנינה תמנו:  יש הרבה עבודה

פנינה תמנו:      אני ישבתי בבית ודאגתי כי לא ידעתי איזה דיונים – ככה אני, קודם כל, אני נלחמת, אחר כך משיגה, ואז אומרת, יואו, עכשיו איזה דיון אני אעשה ואיפה

פנינה תמנו:  ופתאום אני קולטת שיש פה חדר שכל החוכמה נמצאת בו, ופה יש הרבה מאוד חוכמה

פנינה תמנו:  יש כל כך הרבה עבודה, דלית היקרה וכל צוות הוועדה

פנינה תמנו:  ואם 20% מהדברים שאמרנו נצליח לעשות, זו תהיה הזכות של כל אחת ואחד מאיתנו

פנינה תמנו:  אז מפה אנחנו יוצאות לעבודה

פנינה תמנו:      הוועדה הזאת היא הבית שלכם

פנינה תמנו:  אני אומרת לכם, וזה לא יהיה רק דיונים בוועדה

פנינה תמנו:  בסוף אנחנו לא נסתפק בדיבורים

פנינה תמנו:  אנחנו נצטרך גם לדעת לשלב כוחות בכמה וכמה חזיתות וזירות

פנינה תמנו:      תודה רבה לכם ותעקבו אחרי סדר-היום

פנינה תמנו:  הכול כאן נגיש מאוד, וגם אני מונגשת על ידי דלית בכל מה שצריך

פנינה תמנו:  תודה רבה לכם